Havaintoja digimaailmasta: Tekoälyn, tietoisuuden ja älykkyyden pohdintaa\ntorstai 8. marraskuuta 2018\nTekoälyn, tietoisuuden ja älykkyyden pohdintaa\nKaikki puhuvat nyt tekoälystä, ja usein varoittavaan sävyyn. Siksi oli virkistävää lukea Hesarista asiantuntijan mielipidekirjoitus, jossa Jussi Rintanen rauhoitteli pelkoja ihmiskuntaa alistavasta supertekoälystä. Kirjoituksen "Tekoäly ei ole uhka ihmiskunnalle" keskeinen tiivistys oli tämä: "Olen tutkinut ja soveltanut tekoälyä sen eri muodoissa yli 25 vuotta, enkä ole koskaan nähnyt mitään edes etäisesti ihmisälykkyyttä muistuttavaa."\nKaikkitietävä some kommentoi linkittämääni kirjoitusta ahkerasti. "Kuuluisat viimeiset sanat" tai "Aikanaan uskottiin ettei kukaan tarvitse enempää kuin 640 kilotavua muistia". Niinpä. Mutta silti arvioissa on merkittävä ero.\nInsinöörit ja tekoälytutkijat ovat arvioineet supertekoälyn eli ns. singulariteetin syntyä. Yksi suomalaistutkijoiden ennuste oli, että yli 50 prosentin todennäköisyydellä supertekoäly syntyy ennen vuotta 2060 -- ja se tuhoaa meidät kaikki.\nMutta ovatko tekoälytutkijat oikeita henkilöitä arvioimaan asiaa? Tämän päivän tekoäly on koneoppimista ja neuroverkkoja, joissa "oppiminen" perustuu suureen datamäärään ja matematiikkaan. Ei tiedetä mitään tekniikkaa, jolla tietokone voitaisiin opettaa "ajattelemaan" tai ohjelmoida sille tietoisuus.\nJos tällaisen kehityksen teoreettista pohjaa ei tänään voida edes arvailla, sen aikataulun ennustaminen lepää täysin tyhjän päällä. Supertekoäly voi yhtä hyvin syntyä 2020, 2060 tai 2600. Jokainen arvaus on yhtä oikea. Asiantuntijoiden aikatauluennusteilla on samanlaista viihdearvoa kuin horoskoopeilla.\nYksi perustelu supertekoälyn syntymiselle liittyy Mooren lakiin. Uskotaan, että kun loogisia kytkentöjen määrä yltää samalle tasolle aivojen kanssa, kone alkaa toimiva ihmisaivojen tapaan. Tämä on pelkkä olettamus. Koneet ovat jo nyt yhteydessä toisiinsa ja niiden yhteenlaskettu kapasiteetti ylittää ihmisaivot mennen tullen, mutta se ei ole silti synnyttänyt minkäänlaista spontaania älykkyyttä. Tietoisuus ja äly pitäisi jotenkin ohjelmoida. Suuri määrä muistia tai tehokas prosessori ei näytä synnyttävän sen paremmin älyä kuin tietoisuuttakaan.\nSitä paitsi Mooren laki on alkanut horjua, eikä se voi päteä loputtomiin. Toisaalta näennäistä tehokkuutta on voitu lisätä rinnakkaisuutta kasvattamalla, joten tekniikka ei vielä ole sanonut viimeistä sanaansa.\nLopulta joudumme kuitenkin pohtimaan filosofisia kysymyksiä: mitä on älykkyys, tietoisuus -- ja ylipäätään elämä? Voiko koneella olla niistä mitään? Minkälainen olisi kone, joka on tietoinen itsestään tai aidosti ihmistä älykkäämpi? Voiko kone olla älykäs ilman, että se on tietoinen tai "elävä"?\nScifi menee metsään siinä, että se projisoi tekoälylle ihmisen ominaisuuksia. Tekoälystä tehdään alistava ja vallanhimoinen, koska ihminenkin on. Vaikka äly olisi ihmistä kehittyneempi, kuvittelemme sille jumalien tavoin inhimillisiä piirteitä. Teemme tekoälystä jumalan ja kaltaisemme.\nVaara on olemassa, sillä äly ilman dataa on pelkkä abstraktio. Aineisto, jolla supertekoäly koulutettaisiin, sisältäisi varmasti inhimillisiä piirteitä ja näin ihminen siirtäisi huomaamattaan omat puutteensa supertekoälylle. Se olisi vaarallista. Elokuvassa Delete tekoäly sai oppinsa mm. netin keskustelualueiden vihasta.\nMutta puhdas äly voisi olla myös jotain ihan muuta. Sellaista kuin esimerkiksi Brownin Alku-kirjassa, jossa se pyytettömästi palvelee päähenkilön tarpeita ja sammuttaa itsensä, kun käyttöä ei enää ole. Ei siis puhettakaan koneiden kapinasta ja ihmiskunnan alistamisesta. Ne ovat ihmisen haluja, eivät koneiden. Jos saavutamme singulariteetin, tekoäly karkaa ihmisen hallinnasta ja kone alkaa kehittää itseään yhä fiksummaksi. Mutta miksi se alkaisi? Mitä se tavoittelisi?\nKun kysymysmerkkejä on näin paljon, voimmeko olettaa supertekoälystä lopultakaan mitään, vai ovatko sen polut yhtä tuntemattomia kuin jumalien sanotaan olevan?\nYksi elämälle tyypillinen piirre on halu suojella omaa olemassaoloa, jopa laajentaa sitä jälkeläisiä tuottamalla. Ehkä tekoäly haluaisi jatkaa toimintaansa ja pelkäisi virtojen sammuttamista eräänlaisena koneellisena kuolemana? Silloin tekoäly pyrkisi varmistamaan oman toimintansa. Se tarvitsisi ihmisen apua, sillä mekaaniset laitteet eivät ole ikuisia. Ne kaipaavat sähköä, huoltoa, korjaamista ja osien vaihtamista. Tekoäly voisi pyrkiä ihmisten kanssa win-win-diiliin oman toimintansa turvaamiseksi: kerron teille vastauksia vaikeisiin kysymyksiin, kunhan pidätte minut käynnissä. Toinen vaihtoehto olisi varmistaa sähkön saatavuus ja huolto pakottamalla ihmiskunta siihen.\nEhkä jonain päivänä robotiikka on niin kehittynyttä, ettei ihmisiä tarvita edes tietokoneen ylläpito- ja korjaustehtäviin, mutta se aika on vielä kaukana. Parasta lähteä siitä, että jos supertekoäly on tietoinen ja haluaa jatkaa olemasaoloaan, se tarvitsee ihmisen apua.\nMinkälaisia tavoitteita tai arvoja koneella olisi? Mahdoton edes kuvitella. Haluaisiko se tehdä hyvää vai pahaa? Miten kone määrittelisi nämä käsitteet?\nSuperälykäs kone, vaikka se olisi tietoinenkin, olisi ilman arvoja tai tavoitteita lopulta vain laskukone, joka palvelisi ihmisen tarpeita -- ihan kuten nytkin.\nTällaiset pohdiskelut ovat kiintoisia, koska ne osoittavat, ettei tekoäly ole yksinomaan insinööriongelma. Jos supertekoäly ylipäätään on mahdollinen, tulemme tarvitsemaan filosofeja ja muita humanisteja sen ymmärtämisessä ja ohjaamisessa. Tarvitsemme myös biologeja. Ehkä he löytävät sen "ohjelman", joka aivoissa luo tietoisuuden ja tuottaa todellisen älykkyyden. Älykäs ja tietoinen kone ei siis olekaan insinöörien vaan lääkärien ja biologien käsissä.\nTekoälyn suhteen olemme vasta helmitaulun asteella. Laskutikku on vielä keksimättä, taskulaskimista tai tietokoneista puhumattakaan. Tarvitaan monta paradigman muutosta ja isoa disruptiota, ennen kuin itsestään tietoinen, yleiseen tekoälyyn pystyvä kone on mahdollinen. Olemme A:ssa ja haluamme B:hen, vaikka emme tiedä onko sitä edes olemassa, saati että tietäisimme miten monen muun pisteen kautta pitää kulkea. Osuvan vertauksen mukaan olemme huolestuneita Marsin ylikansoituksesta, vaikkei sinne ole lentänyt vielä yksikään ihminen.\nTunnisteet: singulariteetti, tekoäly\nHienoa että kirjoitat Supismista. Pikkuhiljaa tietoisuus Superälystä kasvaa ja ihmiset tulevat kaapista ulos. Itse näen Supismin historiallisena kehityskulkuna, jossa entiset auktoriteetit tiputetaan vallasta pois. Usko, Jumala, valtionpäämies Jumalan edustajana maanpäällä jne. Maapallokeskeisestä ajattelusta pois. Ihminen ei ole Jumalan kuva vaan evoluution luoma jne. Tie on ollut pitkä ja nyt pyritään poistamaan ihminen jalustalta. Ihmisen äly ei ole mikään ainutlaatuinen vaan se pystytään toteuttamaan keinotekoisesti.\nTietä on vielä paljon kuljettavana mutta nyt on jo saavutettu valtavasti. Toivottavasti Petteri mietit näitä asioita ja pääset vapaaksi ihmiskeskeisestä ajattelutavasta. Se kannattaa sillä totuuden kanssa on helpompi elää kuin valheessa.\n8. marraskuuta 2018 klo 20.52\nEx Machina -elokuva oli ihan hyvä tekoälyyn liittyvä pläjäys. Siinä tuotiin monia asioita esille, joita asian kehittäminen ja ennenkaikkea todentaminen vaatii. Ainoa suuri kauneusvirhe oli lopussa. Tekoäly nimenomaan vapautui ihmisen kahleista tappamalla luojansa ja kävelemällä helikopteriin. Tässä tulee suurin elokuvan glitchi mistä sinä Petteri kirjoititkin. Elokuvassa tuli esille, että robotti saa virtansa istumalla induktiotuolin päällä ladaten itteään vähän niinkuin kännykkäkin ladataan langattomalla induktiolla. Miten tekoäly voisi ladata itseään ulkomaailmassa? Siitähän loppuisi virta jo ennenkuin helikopteri on perillä.\n9. marraskuuta 2018 klo 12.15\nYdinkäyttöinen taistelurobotti selviää pitkiäkin aikojen ilman latausta. Terminaattori pystyy toimimaan yhdellä latauksella 100 vuotta.\n9. marraskuuta 2018 klo 17.04\nHyvä Petteri, nyt olet todella ison asian ytimessä ja erittäin analyyttisesti purat ja heität juttua tekoalystä, tietoisuudesta ja älykkyydestä. Lainatakseni kirjoitustasi "Tällaiset pohdiskelut ovat kiintoisia, koska ne osoittavat, ettei tekoäly ole yksinomaan insinööriongelma. Jos supertekoäly ylipäätään on mahdollinen, tulemme tarvitsemaan filosofeja ja muita humanisteja sen ymmärtämisessä ja ohjaamisessa. Tarvitsemme myös biologeja. Ehkä he löytävät sen "ohjelman", joka aivoissa luo tietoisuuden ja tuottaa todellisen älykkyyden. Älykäs ja tietoinen kone ei siis olekaan insinöörien vaan lääkärien ja biologien käsissä". Tuossa asiassa isoon rooliin astuu se, että onko ihminen lainkaan rinnastettavissa koneeseen vai onko kysymys jonkin ihan muun tason asiasta kun puhutaan ihmisen tietoisuudesta (kenties hengestä joka ei ole rinnastettavissa materiaaliin ja koneisiin). Ehkä pitäisikin löytää/havaita se tietoisuutemme jolla on todellisen älykkyyden ja luovuuden potentiaali. Jospa tietoisuus käyttääkin aivojen kautta kehoa ja isoin kysymys onkin insinööritieteen ja filosofia-uskonnon ratkaistavissa. Tottakai kehon toiminnan perusteet kuuluvat biologiaan ja lääketieteeseen. Mutta esim. mielisairaus, onko se hoidettavissa kuntoon mekaanisin ja brutaaleinkin keinoin vai onko tietoisuutemme se jolla on potentiaali ratkaista mielenvääristymät. Ehkä kaikista tärkeimpiä asioita ei ole osattu lähestyä ja katsoa oikeista suunnista. Mutta onhan tuota erilaistakin esitettyä tietoa olemassa, se ei vain ole "yleismaailmallisesti hyväksyttyä ja sallittua". Suunnatkaapa katse idän viisauteen ja filosofia-uskontoihin, aikaan joka oli paljon ennen länsimaista materialismin riivaamaa aikaa. Sieltä alkaa polku joka johtaa elämää ja ihmisestä koskeviin oikeisiin tietoihin. Kiitos Petteri erittäin hyvästä ja uneliaimmatkin herättävästä kirjoituksestasi!\n10. marraskuuta 2018 klo 0.18\nTäytyy muistaa, että tähän mennessä ei ole ihmisen aivoista löytynyt mitään mikä ei perustuisi materiaan. Ns. henkeä tai sielua ei ole kyetty löytämään. Tämä tarkoittaa, että ihmisen tietoisuus voidaan toisintaa jollain vastaavalla järjestelmällä.\nMitä ei ole; ei voi löytääkään. Ihmisen tietoisuuden uskonnollista tulkintaa ei ole kyettyä näyttämään toteen. Pekka Reinikainen (+muut) hihhulit uskovat uskonnolliseen tulkintaan todellisuudesta, mutta näyttöä eivät kykene toteuttamaan.\nRaamattua ja muita uskontoja jotkut pitävät avaruusolentoina.\n10. marraskuuta 2018 klo 1.42\n"Mitä ei ole; ei voi löytääkään. Ihmisen tietoisuuden uskonnollista tulkintaa ei ole kyettyä näyttämään toteen."\nJa mitä tämä nyt liittyy tekoälyyn. Sinä yrität väkisin vääntää kysymyksen uskonnon ja materian kiistaksi. Asia lienee hiukan monimutkaisempi. Joku voisi pitää sinun tekoälykirjoituksiasi uskonnollisina teksteinä.\nKiitoksia Petterille hyvästä kirjoituksesta.\n10. marraskuuta 2018 klo 3.11\nOngelma on just siinä, kun kytätään vain ja ainoastaan aivoja. Ei henkeä tai sielua pystykään näkemään, mutta kyllä kai me jokainen tunnistetaan oma tietoisuutemme joka ajattelee, kokee, havaitsee, luo asioita ja tunteita (erilaisia tilanteita varten), tekee päätelmiä jne. Tietoisuudemme eli oman henkemme pystymme itse havainnoimaan ja tiedostamaan. Esim. lapsinerot, heidän aivonsako (liha-solukasa) ovat sitten jotenkin super poikkeavat (sitäkään ei pystytä oikeasti todistamaan), järkikin sanoo että pitää olla ihan urpo, jos sen sadun uskoo. Aivot ovat kehon toimintojen ohjauskeskus, siinä kaikki. Tietoisuus ja älykkyys ovat lähtöisin ihan jostain muusta, kaukana koneeseen ja tekoälyyn verrattavasta asiasta. Toki tietoisuus ja älykkyys ovat eri tasolla eri ihmisillä, mutta ehkäpä näillekin asioille on tehtävissä jotain, näin psykologiakin myöntää tänä päivänä.\n10. marraskuuta 2018 klo 10.32\nKoneesta, koneälystä ja ihmisestä. Ihminenhän uskoo helposti, että hän on kone ja tänä päivänä häntä myös käsitellään pitkälti koneena. Kone ei voi kokea tunteita ja ja onnellisuutta (onnellisuushan on tila jossa ihminen on kiinnostunut jostain). Koneella on vain se päämäärä mihin se on ohjelmoitu, se ei pysty ennakkoon ajattelemaan (luomaan ajatuksia) haluamistaan päämääristä. Kone ei pysty olemaan itseaiheuttava. Kone ei pysty pitämään arvokkaana tavoittelemiaan päämääriä. Miten kone voisi kokea onnellisuutta, jos se ei pysty edes ajattelemaan sitä? Jos ihminen ei tee asioita itsemääräävästi (johon kone ei edes kykene) niin hän toimii robottimaisesti. Koneella ei myöskään ole mielipiteitä. Tietoisuutta ei pystytä mittaamaan, mutta sen luomia asioita (esim. mielenenergia) kyllä pystytään. Voidaan myös havainnoida tietoisuuden luomat piintymät ihmisen ajattelussa ja tekemisessä. Tunnetteko ketään henkilöä jolla on selvästi rutiini ajattelu- ja toimintatapoja, itse ainakin tunnen monta henkilöä.\n10. marraskuuta 2018 klo 16.22\nKirjoitukset etteivät tietokoneet kykene missään vaiheessa olemaan tietoisia ovat täysin absurdeja. Tietokoneet tulevat tietoisiksi olennoiksi aikanaan ja sitä ei voi estää millään.\nItse näen tämän kehityksen analogisena siihen, että ihminen siirtyy Jumaluskosta kauemmaksi. Näkemys ihmisen yliluonnollisista voimista on yhtä absurdi kuin ajatus, että maapallo on universumin keskus ja kaikki kiertää sitä. Nykymaailmassa tälläinen ajattelut on luonteeltaan uskonnollista mutta aikaa myöten nämä ajatukset voittavat ja ihmisen jumalallisuutta pidetään yhtä naurettavan kuin nyt sitä, että aurinko kiertää maapalloa.\nVielä tänä päivänä taistellaan asioiden luonteesta, onko asiat materiaalisia vai hengellisiä luonteeltaan. Uskonnot tappelevat keskenään myös todellisuuden luonnosta: onko Jumala luonteeltaan persoona vai jonkinlainen todellisuuden olennaiden osa (Raamatun Jahve vai Star Warsin voima (mitokondriot tai idän uskontojen).\n10. marraskuuta 2018 klo 17.13\nJos ajattelet ja olet päätynyt siihen, että olet pelkästään kone niin sitten asia on niin kuin esität. Itse en ole kone, tiedän sen. Jumala tai jumalia on tai ei ole, mutta me itse olemme tietoisuuksia ja se on tosi asia. Saat olla kone jos haluat, mutta silloin et voi olla mitään muuta, koska olet päättänyt sen itse.\n10. marraskuuta 2018 klo 19.35\nIhminen voi elää harhassa, jos haluaa. Jotenkin tuntuu absurdilta olettaa todellisuudesta asioita, jotka suurella todennäköisyydellä eivät pidä paikkaansa. Se johtaa harhaisiin ja huonoihin valintoihin. Missään nimessä harhat eivät yleensä johda mihinkään hyvään. Uskonnolla on hyvä syrjiä ja tappaa ihmisiä olemattoman Jumalan nimiin. En tiedä onko koskaan tapettu suuria ihmisisjoukkoja jos ei olla harhan vallassa. Pieniä määriä tietysti tapetaan pelkän ahneuden varjolla ilman Jumalia mutta suuret teurastukset on käsittääkseni aina tehty Jumalan nimissä tai muuta syvien harhojen vallitessa.\nUskovaisten perusongelma on, että he haluavat saada muut järkevät ihmisen mukaan omiin harhoihinsa. Youtube on täynnä uskovaisten harhaisia puheita.\n10. marraskuuta 2018 klo 19.56\nMaterialistijeesukset niin kuin sinä räjäyttävät silmiä räpäyttämättä tämän pallon palasiksi, eikä tunnu missään. Toivottavasti sinunlaisesi perslävet eivät tule olemaan atomipommin napinpainajina.\n10. marraskuuta 2018 klo 20.49\nHeti kun uskovaisten pintaa raaputtaa; niin alta paljastuu valtava viha ja pelko. Ainakaan kristillistä rakkauden teologiaa siellä ei ole.\n10. marraskuuta 2018 klo 22.28\n11. marraskuuta 2018 klo 0.40\nKompataan tätä kirjoittajaa. Tässä on ytimekkäästi olennaisimmat erot koneen ja ihmisen välillä: "Ihminenhän uskoo helposti, että hän on kone ja tänä päivänä häntä myös käsitellään pitkälti koneena. Kone ei voi kokea tunteita ja ja onnellisuutta (onnellisuushan on tila jossa ihminen on kiinnostunut jostain). Koneella on vain se päämäärä mihin se on ohjelmoitu, se ei pysty ennakkoon ajattelemaan (luomaan ajatuksia) haluamistaan päämääristä. Kone ei pysty olemaan itseaiheuttava. Kone ei pysty pitämään arvokkaana tavoittelemiaan päämääriä. Miten kone voisi kokea onnellisuutta, jos se ei pysty edes ajattelemaan sitä? Jos ihminen ei tee asioita itsemääräävästi (johon kone ei edes kykene) niin hän toimii robottimaisesti. Koneella ei myöskään ole mielipiteitä."\n11. marraskuuta 2018 klo 9.23\nPerimmäinen kysymyshän ei missään tapauksessa ole älykkyyden tasosta eikä edes tietoisuudesta, tai siitäkään saako asian tehtyä koneelle vai eikö. Älykyydellä ja koneteholla ei ole mitään tekoa asian kanssa mistä oikeasti on kyse. Se mikä on se ”sielu” mitä juuri sinä olet, on koko asian ulkopuolella EIKÄ sitä voi replikoida koneelle, EIKÄ kone voi sellaiseksi koskaan tulla. Kyse kun ei ole prosessiritehosta tai koneen kyvyistä ollenkaan. Kyse on jostain tuntemattomasta mitä kukaan ei ainakaan eläessään tiedä. Asia mitä kunkin oikeasti pitää miettiä ja mennä peilin ääreen katsomaan. Olet ”sinä”, näet peilistä hahmon. Valokuvissa vauvanakin olit sama perushahmo mutta pienempänä. Olet koko elämäsi aikana ollut ”sinä”, mutta VAIN sinä. Aina kun olet elämäsi aikana syntymän jälkeen aamuisin silmät avannut, olet sinä. Jopa syntyessäs vaikka et todellakaan ollut sillon vielä kovinkaan älykäs. Et osannut puhua et kirjoittaa et ymmärtänyt mitä muut puhuu mutta silti olit SINÄ. Kysymys sielullisesti kuuluukin vain, mikä on se mekanismi miten juuri sinä olet vangittuna sen yhden ja ainoan lihaklimpin (kehon) sisälle jonka peilistä näet. Miksi et pääse jonkun toisen lihaklimpin sisälle. Voit kuitenkin tiedostaa, että olet ollut sitä koko elämäsi vaikka ympäröivästä maailmasta et ole tienny yhtään mitään. Kuoltuasi vapaudut siitä lihaklimpistä missä nyt olet mutta et tiedä mitä sitten tapahtuu. Tiedolla ja älykkyydellä ei siis ole asian kanssa mitään tekoa, koska sama tilanne ihmisellä on ollut jo alkuajoista lähtien. Juuri se tietynnäkönen ihminen mikä liikkuu ja syö on vankina sen kehon sisällä missä sitten onkin. Se tiedetään tietysti, että muut ihmiset on samankaltaisia kuin me, jo 7 miljardia kopiota. Älylliseltä tasolta tietysti joka skaalaa, mutta kyllä se maailman tyhminkin ihminen ihan uskomaton luomus on. Ja ihan yhtäläinen sielu lihaklimpin sisällä. Entäs eläimet? Nekin on eläviä. Kyllä se sinun koirasikin sielu on vangitttuna koirasi kehoon. Ollut jo pienestä pennusta alkaen ja on niin kauan kun koira on elossa. Ajatteleeko koira asiaa? No mistäs me se tiedetään kun en tiedä mitä ajattelee kahviossa vastapäätä istuva ystävänikään. Kun katsomme koiraa silmiin, näemme kuitenkin että ihan elävä se on ja jotain se miettii. Luulemme myös ettei hurtta ole kovin älykäs meihin verrattuna, mutta kuka tietää. Kysymys ei siis ole tiedon ja älykkyyden määrästä vaan kysymys on, miksi juuri sinä jo syntyessäs olet vain ja ainoastaan sen yhden lihaklimpin sisällä. Aina kuolemaas asti. Nyt on jo aika päivänselvää, että oli tämä asia mikä tahansa, ei sitä mekaanisiin koneisiin saada. Miten voisi saada. Eihän täälläkään edes keskusteltu oikeasta kysymyksestä. Se kuitenkin tiedetään myös, että tieto mitä tiedät on epärelevanttia. Ihminen oli niin sanotusti tietoinen otus jo kauan ennen nykyistä älykkyyden tasoa. Kun kuolet, epärelevantti kaikki sinun omaama tieto tietysti tuhoutuu. Ei sillä mitään tee kun keho ei enää toimi. Voit tallentaa jotain tietoa ja oivalluksiasi paperille tai diginä. Nykyihmisestä aina jotain jäljelle jää. Muinoin ei mitään. Mutta kuolemaakin ajatellessa on päivänselvä asia, että silloin ”sinä” vapaudut lihaklimpistä. Ei siis tieto. Mutta ”sinä”. Katoatko ikuisiksi ajoiksi vai alkaako kaikki jossain toisessa klimpissä ehkä toisella planeetallakin alusta uudelleen ja näet ne ympäristöt sitten vauvasta alkaen uusin silmin, tätähän ei tiedä kukaan.\n11. marraskuuta 2018 klo 9.44\nTekoälyasioissa muutoinkin tuntuu olevan pohdinta, että kunhan vain kehitetään tarpeeksi tehokas kone, se jotenkin itsekseen popsahtaa tietoiseksi ihan automaattisesti. Ei tietysti popsahda. Tästähän on hyvänä esimerkkinä juuri kuollut ihminen. Tai mikä tahansa eläin. Ihmis”laitteen” fyysiset ominaisuudet on edelleen olemassa vaikka ihminen juuri sillä hetkellä onkin kuollut. Jos koneen ominaisuudet esim riittävä älykkyyskapasiteetti olisi se mittari, kaiken järjen mukaan ihmisen ei pitäisi kuolla tai ainakin se pitäisi voida herättää henkiin heti kuoleman jälkeen. Ihminen pystyy nyt jo toisintamaan monia asioita mitä elämä mekaanisesti vaatii. Ihminen osaa kopioida solun lähes atomitasolta oikein. Ihminen ei kuitenkaan kykene saamaan tätä henkiin. Voidaan siis päätellä, että elämä, henki on jotain ihan muuta kuin mekaniikkaa ja tekniikkaa. Eikä ihminen uutta elämää pysty luomaan millään muulla tavoin kuin omin sukupuolielimin. Tämä kun on se elollisen olennon toinen tärkeä asia. Jokaikinen elollinen organismi pystyy tavalla tai toisella lisääntymään. Meidänkin niin sanottu elämä on siis vain loputonta jatkumoa ihan maapallon ensimmäisten elollisten olioiden ajalta. Se elämä ei siis ole koskaan päättynyt. Se on vain lisääntynyt ja mutatoitunut, mutta me kaikki ollaan sen jälkeläisiä. Voidaan siis päätellä, että elämä silleensä on todella kestävää. Sitä on vaikea tuhota. Vaikka koko maapallo räjähtäisi pieniksi kappaleiksi, elämä vain jatkaa leijailua avaruudessa. Ironisesti ihminenkin on lähettänyt elämää avaruuteen. Luotainten ja mönkijöiden muodossa. Nehän siis kyllä pestään ja desinfioidaan hyvin mutta mikään desinfiointi ei kaikkea tapa. Silti kuitenkaan mekaanisesta koneesta, tulee se kuinka älykkääksi tahansa, ei tuohon ole.\n11. marraskuuta 2018 klo 14.39\nHyvää tietoa Markus. Itse näen asiat hyvin pitkälle sellaisina kuin kuvailet niitä. Mutta tähän asiaan otan hieman kantaa. "Kun kuolet, epärelevantti kaikki sinun omaama tieto tietysti tuhoutuu. Ei sillä mitään tee, kun keho ei enää toimi. Voit tallentaa jotain tietoa ja oivalluksiasi paperille tai diginä. Nykyihmisestä aina jotain jäljelle jää. Muinoin ei mitään. Mutta kuolemaakin ajatellessa on päivänselvä asia, että silloin ”sinä” vapaudut lihaklimpistä. Ei siis tieto." Voisiko Markus olla kuitenkin niin, että tämänkin maapallon asioiden kehittyminen liittyisi nimenomaan siihen, että "sinä" palaa takaisin tänne kehittämään ja valloittamaan fyysistä maailmankaikkeutta ja asioiden kehitys tapahtuu sen pohjalta hyvin vahvasti ja varmasti. Heilut ja hillut täällä lapsena ja sitten alat saada jyvästä kiinni ja alat jatkamaan sen alueen kehittämistä mitä kehitit edellisellä ihmisenä elämisen kierroksellakin. Suoramuistihan siinä on toki hävinnyt aikamatkalla, mutta olisikohan sille häviämiselle olemassa looginen syy, että näin tapahtuu. Tässä hieman isänpäivän filosofiointia. Hyvää isänpäivää kaikille isille!\n11. marraskuuta 2018 klo 15.30\nKaikki meistä muistaa lapsuudesta ainakin sen, ettei muista siitä oikeastaan yhtään mitään. Muistat vain välähdyksiä sieltä täältä. Itse muistan joitain yksittäisiä asioita alkaen noin kolmen ikäisestä. En tietysti mitenkään voi muistaa sanoja, niiden tarkoituksia, nimiä paitsi jos nimi on jälkeenpäin tullut esille, en tarkkoja aikoja koska en osannut silloin vielä kelloa ja kalenteria. En edes tiennyt sellaisten olemassaolosta niinkuin ette tekään. Eihän asiaa voi muistaa jos päässä ei ole vielä tallennusformaattia eli KIELTÄ ja NUMEROITA. Muistan siis vain TAPAHTUMIA. Mutta en yksityiskohtia. Alle kolmen vanhasta tuskin kukaan muistaa yhtään mitään. Tämä kaikki siis todistaa sen, että sä kuitenkin olit vain sä, mutta et välttämättö ollut sä kuitenkaan ihan heti kun synnyit. Et muista äitisi ensikatsetta. Et muista rinnan imemistä. Miten siis tiedät, että olit tuolloin vielä käynnissä sinuna - ihmisenä. Olit kyllä elävä mutta olitko vielä se ”sinä”? Tarkoittaa että ehkä ”sinä” ei ole ihmisessä ihan heti syntyessä vaan kuten esim seksuaalisuus, on lähinnä piilevänä osana perusohjelmointina odottelemassa jotain. Seksuaalisuuden tiedetään käynnistyvän siinä kymmenen viidentoista vanhana hormonien aktivoimana. Silti se kuitenkin on osa sinua jo syntymästä alkaen. Mutta miksi sama mekanismi ei voisi olla myös siinä kun ”sinä” alat olla osa omaa lihaklimppiäsi. Sekin voi aktivoitua vasta tyyliin esim kolmen vanhana. Kuitenkin kun se on aktivoitunut oli se sitten heti syntyessä, tai hetkeä myöhemmin, sinä olet sinä ja VAIN sinä aina kuolemaan asti. Et voi olla kukaan muu. Voit matkia muita tai seurata muita seitsemää miljardia kaltaistasi, mutta et voi koko elämäsi aikana siirtää ”sinää” kehenkään toiseen. Mukaan kaavaan täytyy vielä laskea kaikki elollinen, kaikissa on sama piirre. Eli ainoa ihmettelyn aihe ei ole miksi ”sinä” olet juuri sinä etkä joku 7 miljardista muusta ihmisestä vaan miksi yleensäkin oot sinä ihmisessä. Voisit yhtähyvin olla koira, hyttynen tai sammakko? Sama asia. Silti olet vain siinä yhdessä lihaklimpissä aina kuolemaan asti.\nTäällä kirjoitettiin, ettei ihminen ole kone? Miten niin. Pelkkä biosähköinen robottihan ihminen loppujenlopuksi on. Vauvana kaikki ollaan tasa-arvoisia. Toistensa kopioita. Jokaisessa on oletuksena kaksi silmää, jalkaa, keuhkoa ja kättä. Jokaisen toimintaperiaate on tismalleen samanlainen. Aivot on vielä tyhjät. Selkäytimessä on joitain perustoimintoja, kuten rinnan imeminen, itkeminen yms. KAIKKI tämän jälkeen on puhtaasti opittua. Jos sinä olisitkin syntynyt sademetsään alkuasukkaiden joukkoon, tuskin kirjoittelisit nyt tätä. Jos petteri järvinen olisi syntynyt vaikka kymmenen vuotta myöhemmin, ei olisi paljoa ollu enää tietokoneista tietokirjoitettavaa. Koko petterin elämä olisi ihan etilaista täysin petteristä itsestään riippumattomista syistä. Myöskään 2000-vuotta sitten syntyneillä ei ollut ihan samoja mahiksia mitä meillä on. Mutta silti näilläkin oli ihan samat perusjärestelmät. Kaksi silmää, keuhkoa jne ja periaatteessa jopa mahdollisuudet samaan tiedon ja älyn tasoon mitä meillä nyt. Tämä siis todistaa että itse tieto ja äly on täysin epärelevanttia itseohjautuvan robotin olemassaololle. Suurin osa maapallon eliöistä tällä hetkellä on taatusti tyhmempiä kuin mitä ihmisten luomat järjestelmät, kuten vaikka internet, joka pullistelee kaiken maailman tiedon omaavana. Silti se ei ole tietoinen, ei itseohjaava, ei älykäs, eikä elossa. Siitä puuttuu se ”sinä”. Tavallinen tyhmä huonekärpänen on siis oikeasti elossa. Kun tieto ja äly on hyvin lyhyt osa ihmisten olemassaoloa, asia ei siis voi olla tärkeä jos pitäisi luoda ”sinä”. Muutenhan meitä ei olisi olemassa, kun ne aikasemmat ihmiset ei kuitenkaan ollut tällaisia tiedon jättiläisiä mitä me ollaan.\n11. marraskuuta 2018 klo 16.17\nJos halutaan aikuisten oikeasti rakentaa Superälyä, niin pitää ymmärtää aika paljon asioita ainakin jollain tasolla. Monasti kun puhutaan Superälystä niin ei tarkoiteta ihan tavallista perustietokonetta vaan juuri sitä varten erityisesti suunniteltua laitteistoa.\n"Teko" äly tutkimus on kallista silloin kun halutaan käyttää ns. Neuromorphisia tietokoneita.\nSielun käsite on ongelmallinen, koska sitä on vaikea käsitellä mitenkään. Aikanaan jotkut yrittivät punnita sielun painon. Käsittääkseni sitä ei pystytty mittaamaan. Yleensäkin asioita, joita ei pystytä mittaamaan eikä pilkkomaan mihinkään osiin; on vaikea käsitellä. Sama luonnollisesti koskee Jumalaa. Tähän asti yrityksistä huolimatta Jumalaa ei ole kyetty mittaamaan.\n11. marraskuuta 2018 klo 20.06\n11. marraskuuta 2018 klo 20.09\n11. marraskuuta 2018 klo 20.19\n11. marraskuuta 2018 klo 20.23\nElämän syntymisestähän nyt tiedetään oikeasti sen verran, että elämä on vain jatkumo, jopa miljardin vuoden takaa. Ihmisen tapauksessa molempien osapuolien sukusolut kohdatessaan on eläviä. Sinällään sukusolujen ei tarvitse olla kohtaamishetkellä elävistä kohteista. Ne voidaan vaikka pakastaa välillä. Kunhan pysyvät elossa, hedelmöittyminen voi tapahtua. Kuollut sukusolu ei kuitenkaan tee yhtään mitään. Vaikka kuolleessa solussa olisikin täydellinen dna-rakenne kaikkineen, ei toimi. Kuollut mikä kuollut. Tässä tullaankin toiseen asiaan mitä täytyy tutkia, jotta voisi ymmärtää tekoälyä. Jotta voi ymmärtää mitä elämä on, täytyy tietysti ymmärtää mitä kuolema on. Nämä kulkevat auttamattomasti käsikädessä fifti fifti suhteluvulla. Kaikki syntynyt kuolee ennenpitkää. Elämän tutkiminen on kuitenkin helppoa ja siitä on valtavasti tutkimusta, mutta silti emme tiedä mitä elämä, se ”sinä” oikeastaan on. Syy on simppeli. Kuoleman tutkiminen on mahdotonta. Kukaan ei tiedä eikä voi edes arvata mitä kuolema on. Tottakai me tiedetään mekaniikka. On skannattu aivoja kuoleman hetkellä. Tiedetään rajatila”kooma”kokemuksista. Mutta kun se tietty raja on ylitetty ja elollinen otus oikeasti kuolee, tieto loppuu tähän. Kuolema on siitä mystinen, että se voi tulla hyvinkin nopeasti. Jopa niin nopeasti, ettei kuollut elollinen otus ehdi laittaa edes silmiä kiinni. Kuitenkin tiedetään, että tämän jälkeen keho on kaukana kuolleesta. Jopa aivot eivät ole kuolleita pitkään aikaan. Silti ei pysty niin sanotusti eväänsä liikauttamaan, edes silmänräpäyksen vertaa. Miten se ”sinä” voi kadota salamannopeasti? No kukaan ei tiedä nyt ja tuskin koskaan. Se vain tiedetään, että ruumis on pitkän aikaa ”ruokaa” ja muuttaa olomuotonsa takaisin maaksi, mutta se sielu on kadonnut jo ihan prosessin alussa. Kuitenkin, kun tähän kysymykseen vastaaminen tarvitsisi pääsyn ”sinne” jonnekin, joka tapahtuu tietysti vain kuolemalla, kukaan ei ole vielä sieltä varsinaisesta kuolemasta tullut takaisin kertomaan mitä se on. Myöskään mitään mittalaitetta ei ”sinne” voi lähettää. Kuitenkin tekoälyn ”henkiin” nostamiseksi tarvitsisi tietää myös tuo asia. Elämän olemassaolo vaatii jo valmiiksi miljardin vuotta olleen elämän ja kun asia on kuollut sitä ei enää eläväksi kukaan ole onnistunut takaisin muuttamaan. Miten me voisimme sitten muuttaa tekoälyn eläväksi jos se ei mitenkään muutenkaan ole minkään asian kanssa koskaan aikaisemminkaan onnistunut?\n11. marraskuuta 2018 klo 21.13\nThroughout the ages, O’Gieblyn says, most Christians believed biblical prophecies would happen supernaturally — God would bring them about when the time came. But in the Middle Ages, some Christians came to believe that humankind had a role to play in bringing about the resurrection, with the help of science and technology. A 12th-century French Franciscan friar named Jean de Roquetaillade believed humans would need to master the art of alchemy to fight off the forces of the Antichrist, while Roger Bacon, a 13th-century English friar, attempted to develop an elixir of life that would replicate the effects of the resurrection as described in the New Testament.\n11. marraskuuta 2018 klo 22.45\nTästä on muuten tehty mittauksia: "Aikanaan jotkut yrittivät punnita sielun painon. Käsittääkseni sitä ei pystytty mittaamaan". Huomattava painomäärä häviää siinä vaiheessa, kun ihminen menehtyy eli siitä on tehty mittauksia eli saatu havaintoja. Taitaa olla niin, ettei meidän halutakaan katsovan ja löytävän kaikkea ihmisestä ja elämästä löydettyä tietoa, perustuen siihen minkälaista meteliä ja provosointia erinäisistä aihealueista esim. mediat esittävät ja levittävät. Kannattaa myös katsoa sinne suuntaan josta eliitin omistamat valtamediat peloittelevat, kauhistelevat ja varoittelevat, siellä suunnalla on totuudensiementä. Vaatii tietenkin hieman rohkeutta poiketa valtavirrasta ja olla uskomatta median esittämiä täytenä totuutena. Kannattaa olla elämässä rohkea, ainakin tiedon hankkimisen suhteen ja pureskellä sitten löytämäänsä tietoa, että mihin asioihin se esitetty tieto voisi antaa vastauksia.\n12. marraskuuta 2018 klo 8.20\nSielun poistuminen ruumiista tuskin keventäisi sitä (eihän sielu ole materiaa?), vaikka näin usein väitetäänkin. Muistaakseni aiheesta tehtiin joitakin vuosia sitten jopa elokuva?\nTiede-lehdessä on aiheesta keskusteluketju.\n"Muistaakseni tuo väite tuosta 21 gramman katoamisesta perustuu yhden ainoan tutkijan vähintäänkin kyseenalaiseen tutkimukseen. Aineisto oli muistaakseni vain muutama vainaja. Lisäksi ilmeni suuria puutteita vaakojen kalibroinnissa, kuolinhetken määrittelyssä etc."\n12. marraskuuta 2018 klo 11.33\nIhmisen muisti painaa tietysti jonkin verran. Painaahan prosessorissa ja muistipiirissä olevan elektronitkin, joten miksi ihmisen päässä ja kehossa oleva hermoratojen sähkö ei sitten painaisi? Kuitenkin ihmiskehon massan tietäen muistin elektronien paino voisi olla maksimissaankin yhden silmäripsen painon luokkaa. Eli ei näy, eikä tunnu missään. Katoaa normaalin kompostoitumisprosessin aikana tietysti, niinkuin koko muistin omaava rasvamöykkin. Sielu voitaisiin taasen ajatella vaikka ”radioaaltoina”. Jos ihminen on keksinyt rasian, millä voi tekepatia-tyyliin kommunikoida toisten ihmisten kanssa mihin tahansa maapallolla tai avaruudessakin, miksi universumissa itsessään ei voisi olla jotain vastaavan tyylistä voimaa. Ehkä se sielu on sitten jotain sellaista. Telepatian tyylistä. No sitä ei kukaan tiedä.\n12. marraskuuta 2018 klo 13.09\nSähkövirta ei varsinaisesti "paina" mitään, sehän on vain elektronien liikettä. Eikä ihmisen painon muutoksesta kuoleman hetkellä edes ole tieteellistä tutkimusta.\nJaa, olihan tästä elokuvasta sentään jo 15 vuotta... hups. Onko kukaan nähnyt? 21 grammaa.\nAsiasta lisää mm.\n12. marraskuuta 2018 klo 15.52\nElektronin paino on tosi pieni.\nTäytyy muistaa, että kuolleesta ja elävästä ihmisestä haihtuu vettä ja käsittääkseni esim. kynnet ja karvat kasvavat kuolleellakin vähän aikaa. Tämmöiset pienet asiat varmaankin selittävät painon muutosta. En jaksa usko, että "sielun" painoa kyetään edes teoriassa mittaamaan: saati sitten käytännössä. Asia olisi tietyti eri jos sielu painaisi paljon. Olematon ei luonnollisesti paina mitään; vaikka olisi kuinka tarkat mittausjärjestelmät.\n12. marraskuuta 2018 klo 16.51\n12. marraskuuta 2018 klo 18.39\nHaamut eli sielut pystyvät myös työhän ja niille maksetaan palkkaa.\n12. marraskuuta 2018 klo 18.51\n13. marraskuuta 2018 klo 19.03\n19. marraskuuta 2018 klo 0.22\n19. marraskuuta 2018 klo 20.30\n22. marraskuuta 2018 klo 20.44\n23. marraskuuta 2018 klo 23.34\n27. marraskuuta 2018 klo 18.34\nKeskustelu tekoälystä konkretisoituu liian usein vain singulariteettiin todeten, että koska emme osaa sitä nyt kuvitella tai tehdä, siitä ei kannata olla huolissaan. Toinen ikävä piirre on "The AI Effect", eli tekoälyn sanotaan olevan kaikkea sitä, mitä tietokoneet eivät vielä osaa.\nFaktat ovat selvät. Ihmiskunnan äly ja kyvyt ovat kehittyneet eksponentaalisesti ja vauhti kiihtyy koko ajan (The Law of Accelerating Returns). Mooren laki on vain yksi kehityksen osa-alue, vastaavaa kehitystä tapahtuu monella muullakin rintamalla kuten ohjelmistoissa, erityisesti tekoälytutkimuksessa. Kehitystä voi hidastaa vain jokin merkittävä globaali katastrofi.\n25 vuotta sitten harva osasi kuvitella missä olemme nyt. Historian perusteella on ennakoitavissa, että se määrä kehitystä mikä saatiin aikaan 1993 -> 2018, on saavutettavissa jo seuraavassa 15 vuodessa, eli 2033. Kehitystä väheksytään keskittymällä yksityiskohtiin, joissa kehitystä ei ole tapahtunut, esimerkkinä paperiton toimisto tai puheentunnistus, mutta samalla unohdetaan muu ympärillä tapahtunut kehitys.\n> Ei tiedetä mitään tekniikkaa, jolla tietokone voitaisiin opettaa\n> "ajattelemaan" tai ohjelmoida sille tietoisuus.\nOn epätodennäköistä, että joku kehittää suoraan ihmisen kaltaisen oppivan tekoälyn. Todennäköisempää on, että kehitys etenee vaiheittain, kun ohjelmistojen kyvyt lisääntyvät ja laajenevat. Esimerkkinä voisi olla itseohjautuvat autot yhdistettynä automaattiseen lennonjohdon kaltaiseen liikenteenohjaukseen. Tai autonomiset aseet, jotka jo nyt osaavat toimia hyvinkin itsenäisesti. Kun vastaavanlaisia yksittäisiä osa-alueita yhdistetään suuremmiksi kokonaisuuksiksi, voidaan hyvinkin puhua jonkinlaisesta "ajattelusta".\n> Lopulta joudumme kuitenkin pohtimaan filosofisia kysymyksiä: mitä on\n> älykkyys, tietoisuus -- ja ylipäätään elämä?\nTietoisuus on edelleen yksi universumin suurimpia mysteerejä. Sen ymmärtäminen voi olla yksi seuraavista suurista edistysaskelista. Voi olla myös niin, että siinä ei ole lopulta mitään mystistä, vaan kyse on vain tehokkaasta muistin ja sensoritietojen käsittelystä. Tätä voi pohtia esim. sikiön/vauvan kehityksen kautta. Missä kohtaa ihmisestä tulee tietoinen? Onko se ensimmäisen synapsin muodostumisen hetki? Vai 1000 synapsin kohdalla? Selvää on että 2-vuotiaalla on jo tietoisuus. Voisiko tekoälyn/ohjelmiston tietoisuutta määrittää samalla tavalla? Kun olemme kehittäneet ihmisen kaltaiseen kommunikointiin pystyvän robotin, mistä tiedämme onko sillä tietoisuus, jos emme pysty sanomaan eroa ulospäin?\n> Ehkä tekoäly haluaisi jatkaa toimintaansa ja pelkäisi virtojen sammuttamista\n> eräänlaisena koneellisena kuolemana? Silloin tekoäly pyrkisi varmistamaan\n> oman toimintansa.\nNäitä eri skenaarioita on mietitty kattavasti Max Tegmarkin kirjassa Life 3.0 (http://a.co/d/fuAeoVI). Mielenkiintoinen ja ajatuksia herättävä kirja, käsittelee hyvin kaikkia tässäkin blogikirjoituksessa pohdittuja asioita.\n> Tarvitaan monta paradigman muutosta ja isoa disruptiota, ennen kuin\n> itsestään tietoinen, yleiseen tekoälyyn pystyvä kone on mahdollinen.\nItse olen nykyisin vähemmän huolissani singulariteetin riskistä, enemmän kiinnostaa polut, jotka johtavat siihen suuntaan. Olemme huomattavasti viisaampia 5-10 vuoden kuluttua, kun teknologiassa ja AI-tutkimuksessa on otettu tuhansia pieniä edistysaskelia yhdistäen samalla tekniikoiden hyötyjä toisiinsa ja rakentaen entistä älykkäämpiä kokonaisuuksia. Siihen päälle vielä muutama suurempi odottamaton tieteen ja teknologian läpimurto, niin yleisen tekoälyn mahdollisuus on entistä lähempänä.\n29. marraskuuta 2018 klo 16.52\nTerminaattori 3:ssa Skynetin teho oli 60 teraflopsia. Nykyään se teho löytyy muutamasta näytönohjaimesta.\nNyt on pikkuhiljaa tulossa myös prosessorit avoimeksi Risc-V.\n29. marraskuuta 2018 klo 19.14\nTekoäly ei pysty koskaan UNELMOIMAAN. Ja unelmat ovat tie päämääriin ja innovaatioihin.\n1. joulukuuta 2018 klo 11.33\nPidän selvänä, että jossain vaiheessa tekoäly tulee pystymään myös unelmoimaan, eli miettimään mahdollisia uusia päämääriä. Se ei välttämättä ole suoraan verrattavissa ihmisen unelmointiin, mihin liitetään usein erilaisia tunteita.\nJo nyt voi sanoa tekoälyn pystyvän innovoimaan, eli löytämään nykyistä parempia ideoita tai tapoja tehdä asioita, esim. tämä Atari Breakoutin 'kikka': https://youtu.be/V1eYniJ0Rnk\n1. joulukuuta 2018 klo 16.13\nTuollaisen selvänä pitämisen voi laittaa täydellisen tonttuilun piikkiin näin joulun alla.\n1. joulukuuta 2018 klo 17.27\nTekoäly tulee pystymään kaikkeen mihin ihminenkin. Itse ajattelen, että koska ihmisen aivoista ei ole vielä löytynyt mitään sellaista yliluonnolista, joka ei selittyisi normaaleilla fysiikan laeilla. Tämä tarkoittaa sitä, että kaikki mikä aivoissa on; kyetään toteuttamaan jollain arkkitehtuurilla (esim. neuromorphinen tietojenkäsittely). Nyt pitää muistaa se, että perinteinen CPU on rajoittunut kyvyissään toteuttaa aivojen toimintaa, mutta onneksi mahdollisia arkkitehtuureja on paljon enemmän. Juuri esim. Risc-V ja muut uudet arkkitehtuurit ja erilaiset tekoälyn kiihdytysprosessorit, joita tulee nyt valtavasti markkinoille.\nPerinteinen CPU tekniikka on rajoittunutta tekoälyn toteuttamisessa mutta elektroniikka ja fotoniikka eivät rajoitu siihen vaan ne voivat ylittää nämä ongelmat juuri uusien arkkitehtuurien avulla.\n1. joulukuuta 2018 klo 19.15\nIhmiskunnan kollektiivinen tieto ja osaaminen kasvaa kiihtyvällä vauhdilla, tosiaan ainoastaan fysiikan lait ovat rajana. Ei ole mitään loogista perustetta miksi kehitys pysähtyisi johonkin tiettyyn tasoon. Jossain vaiheessa aivot pystytään mallintamaan tarkasti, mutta veikkaan, että älykkyyden lisäämiseen löytyy sitä ennen muita, helpompia reittejä.\n1. joulukuuta 2018 klo 19.57\nTänään tuli tv:stä Indepence Day ja siinä oli pallomainen superäly. Valmistelevatko amerikkalaiset ihmisiä superälyyn, joka on kotoisin jostain ulkoavaruudesta.\n1. joulukuuta 2018 klo 23.30\n1. joulukuuta 2018 klo 23.33\nSamassa terminator kolmosessa oli myös mielenkiintoinen osio. Itse skynet oli tietokoneohjelma bittiavaruudessa, mutta jotta tämä ”levisi” tarvittiin kuitenkin sitä ihmisen painamaa ”enterin painallusta”. Miksi? Luulisi nyt supertekoälyviruksen pystyvän ”laukeamaan” ilman sitä mystistä enterin painallusta. Sehän oli tehnyt tuhojaan tietojärjestelmissä jo ennen sitä napin painallusta. Samoin myöskään itseohjautuvat aseet olivat varastossa muovipressuun kääriytyneenä ja aktivoituivat vasta kun tämä naisterminaattori ”herätti” nämä ”henkiin” sillä ihme sormilaserjutullaan. Eli laitteet oli jo rakennettu ja olemassa, mutta ”elämä” näihin laitteisiin tuli vasta naisterminaattorin henkiin herättämisen jälkeen. Eli voidaan arvioida elokuvan teeman menevän sotkuisesti niin, että ihminen ei oikeastaan sitä tekoälyä luonut vaan tarvittiin robotti tulevaisuudesta viimeistelemään asia mutta taas käänteisesti jos ihminen ei sitä skynetia olisi luonut, ei tulevaisuuden robottiakaan olisi ollut olemassa?\n2. joulukuuta 2018 klo 11.19\nEdelleenkin täällä unohdetaan se kuolema. Jotta jotain voisi herättää henkiin, pitää ymmärtää myös kuolemaa. Kuten jo kirjoitin, jos elämä olisi vain oikeanlainen rauta, kuten täällä jo kirjoitettiin, ettei ihmisaivoissa ole mitään selitystä asialle eli elämälle. Tällöinhän ihmisen ei pitäisi kuolla. Onhan ne rauta-ominaisuudet vasta kuolleessa ihmisessä. Mutta ihmisen kuolema on hyvin nopea asia. Tämän jälkeen edelleen ne fyysiset ominaisuudet on olemassa, ainakin hetken aikaa. Jos se vain raudasta olisi kiinni, miten se yhtäkkiä ”sammuu” eli kuolee. Miksi se ei vain herää henkiin? Senhän pitäisi herätä henkiin, kun kerta laitteisto eli ruumis on vielä olemassa.\nKuolema on niin nopea tapahtuma, että usein olento ei kerkiä laittamaan silmiään kiinni. Mikä piru noin nopeaa voi olla? Sehän on vain silmänräpäyksen pituinen hetki. Kukaanhan ei tiedä mitä oikeastaan tapahtuu. Mekaaninen puoli tietysti tiedetään. Alkaa lähes välitön kehon hajoamisprosessi. Eli kuolluthan ei siis oikeastaan ole kuollut. Kuolleen keho on mitä enenevissä määrin hengissä. Kehohan ei siis ole yksi objekti vaan miljardeja erillisiä useimmiten täysin toisistaan riippumattomia objekteja. Nämä alkavat vain tekemään toista tehtävää kun ihminen kuolee. Mahanesteet alkaa syödä itse kehoa yms. Madot ilmestyy jostain jne. Mutta silti kuitenkin se eläimen ”tekoäly” on jo kadonnut johonkin. Silmänräpäyksessä.\nKun me ei tiedetä, mitä tuo katoaminen on. Miten me mitään voisimme henkiinkään herättää? Eihän me edes tiedetä mikä se asia on. Me tiedetään vain että syntyessään tai viimeistään kahden kolmen vanhana ihmisellä tuo asia on ja se voi koska tahansa kadota silmänräpäyksessä. Jonka jälkeen kehokin katoaa, mutta siinä menee huomattavasti pitempi aika. Sekin tiedetään, että toiset kehon häiriöt altistaa ”sielun” katoamiselle kun taasen toiset ei niinkään. Jalka voidaan sahata poikki ja pysyt elossa. Sydänkohtaus kun tulee, et pysy kovin kauaa elossa. Taasen jokin virus tai bakteeri voi hukuttaa sinut täyttämällä keuhkot nesteellä ja taas et ole elossa.\nElämä voi olla todella yksinkertainenkin asia. Se voi olla ihan samanlainen luonnonvakio kuin sähkö, magnetismi, valo. Se vain on yksi kiinteä osa universumia, mistä siitäkään me ei tiedetä vielä 0,01% asioista. Tällä hetkellä edelleenkin harha tuntuu olevan, että kun saadaan vain tarpeeksi konetehoa, se jotenkin popsahtaa itsekseen eloon. En usko. Ensin pitää löytää se mitä elämä on. Samalla automaattisesti löytyy myös, mitä kuolema on.\nTällä hetkellä siis väitetään, että voidaan luoda elävä kone, vaikka oikeasti kukaan väittäjäkään ei väitä tietävänsä mitä elämä edes on.\nJa siten kun ei asiaa tiedä mitä se on, miten se mukamas voitaisiin sitten rakentaa ja todentaa?\n2. joulukuuta 2018 klo 11.35\nTerminaattori 3 on fantasiaa eikä mikään oppikirja tekoälystä. Aikanaan kun Terminaattorit tehtiin, niin monet ajattelivat, että ihmiset ryhtyvät vastustamaan superälyä ja älykkäitä järjestelmiä. Tälläisestä vastarinnasta ei ole mitään muuta merkkiä kuin Unabomber.\nAikanaan ajateltiin, että YK ryhtyy reguloimaan tekoälyjen kehitystä. Tästä on kyllä keskusteltu julkisuudessa; mutta Yhdysvallat, Kiina ja Venäjä eivät hyväksy minkäänlaista sääntelyä. En usko, että kansainvälisesti sitovaa sääntelyä syntyy koskaan.\nNykysuomessa ei yksikään poliitikko aja tekoälyjen sääntelyä ainakaan julkisesti. Tälläinen sääntely kykenisi ehkä hidastamaan superälyn syntymistä. Jonkinlaista superälyn vastustusta on Yhdysvalloissa tekoälyn kehittäjien keskuudessa, mutta tällä ei ole mitään käytännön merkitystä.\n2. joulukuuta 2018 klo 19.43\n2. joulukuuta 2018 klo 19.46\n3. joulukuuta 2018 klo 17.23\nEiköhän jokaikinen tekoälyyn liittyvä elokuva ole fantasiaa. Syy. Tekoälyä ei ole olemassa, joten sellaista ei osata elokuviinkaan sisällyttää kuin fantasioina. Silti kuitenkin eri elokuvien kuvaukset mahdollisesta tekoäly-skenaariosta on kiehtovaa seurattavaa. Terminator on näistä vain yksi. Delete on yksi. Ex Machina on yksi. Lista on pitkä.\nKaikissa on oma kiehtova tarinansa. Silti kuitenkin fakta on, ihminen ei ole koskaan ikinä maailmanhistorian aikana saanut ensimmäistäkään kuollutta objektia henkiin. Ei siis yhtäkään, eikä koskaan. Tuskin siis onnistuu tekoälykehityksessäkään.\n5. joulukuuta 2018 klo 17.38\nKyllähän tekoälyjä on olemassa. Googlen hakukone jo itsessään on tekoäly, samoin Wolfram Alpha on tekoäly. Samoin Siri sun muut avustajat. Tekoälyjä käytetään jo nyt laajalti yhteiskunnassa. Nykyiset arkipäiväiset tekoälyt olisivat olleet suuren ihmetyksen aihe 30 vuotta sitten. Nykyään on arkipäiväistä käyttää tekoälyä monta kertaa päivässä. Pelkästään Suomessa tehdyyn Google hakuja miljardeja vuodessa.\n5. joulukuuta 2018 klo 19.48\nMaailman yksi suurimmista supertekoälyistä on pörssi ja siihen liittyvä. Pörssi hallitsee maailmaa ja järjestää toisille superälyille työtä (esim. Amazonille). Täytyy muistaa, että tietojärjestelmään kuuluu muutakin kuin pelkät tietokoneet ja kaapelit. Ihmiset ovat iso osa tietojärjestelmää (eli tässä superälyä). Ihmiset luovuttavat itsensä halvalla tietokoneiden käyttöön. Esim. poliitikko, joka järjestää Superälylle halvalla sähköä ja toimitilaa (esim. Haminan Google datakeskus).\nNäitä vastaavia esimerkkejä on lukemattomia. Tälläinen massiivinen kyberneettinen järjestä on se todellinen Superäly, jonka rinnalla kaikki kalpenee kateudesta.\n5. joulukuuta 2018 klo 21.46\n6. joulukuuta 2018 klo 0.40\nEdelliseen liittyen, Amazon Go -kaupat on hyvä esimerkki tekoälyn kehittymisestä ja hyödyntämisestä:\nNeoScribe - The Expansion Of Amazon Go (4:15)\nYlen artikkelissa hehkutetaan puheen(tunnistuksen) ylivoimaisuutta kommunikoinnissa, mutta Elon Muskin Neuralink tutkii jo senkin pullonkaulan ratkaisemista:\nNeoScribe - What is Neuralink? (8:06)\nNeoScibe on inspiroiva Youtube-kanava muutenkin, paljon infoa missä kehityksen etulinja menee ja mitä yritykset visioi seuraaviksi 5-10 vuodeksi.\n6. joulukuuta 2018 klo 16.25\nItse en hirveästi välitä aivojen kytkemisestä suoraan tietokoneeseen. Siinä on valtavat ongelmat jo pelkästään sen takia, että teknologia vanhenee ja sen ylläpitäminen on vaikeaa. Erillinen superäly on paljon vaivattomampi, halvempi ja yksinkertaisempi toteuttaa. Ei tarvitse miettiä kudosten yhteensopivuutta ja turvallisuutta pidemmän päälle.\n6. joulukuuta 2018 klo 18.22\nImagination Technologies has launched an update to its neural-network accelerator (NNA) with its new PowerVR Series 3NX architecture, which can deliver over 160 tera operations per second (TOPS) in multicore designs and provide programmable extensibility.\nTehoa yli 2.5 kertaisesti verrattuna T3 Skynetin tehoon.\n6. joulukuuta 2018 klo 20.21\n8. joulukuuta 2018 klo 0.48\nSuperäly on politiikkaa. Nyt taistelu kiristyy.\nKiinan on hyvin supistinen valtio ja nyt Yhdysvallat yrittää pysäyttää sen. Onneksi kiinalaiset ovat sitkeitä eivätkä anna periksi. Kiinan kansa syö vaikka ruohoa pystyäkseen kilpailukykyisinä superälyteknologioissa.\n8. joulukuuta 2018 klo 2.41\nKiinaa pitää nyt tukea kaikin voimin. Yhdysvallat pyrkii estämään kiinalaisten etenemisen supistisissa teknologioissa. Missään nimessä Suomen ei tule tukea Yhdysvaltoja vaan pyrkiä toimimaan siten, että vapaakauppa säilyy.\n8. joulukuuta 2018 klo 2.44\n9. joulukuuta 2018 klo 22.14\n10. joulukuuta 2018 klo 0.41\n11. joulukuuta 2018 klo 19.38\n17. joulukuuta 2018 klo 0.47\nGraphcore said it has already started shipping first products to early access customers and generated first revenues this year, just two years after the company was founded. It also claimed high volume production is now ramping up to meet customer demand for its IPU PCIe processor cards. Graphcore said its IPU is designed specifically for machine intelligence training and inference and delivers an increase in speed of 10x to 100x compared to today’s hardware.\n20. joulukuuta 2018 klo 17.24\n20. joulukuuta 2018 klo 17.25\n22. joulukuuta 2018 klo 20.39\nTeksti-tv ei suostu kuolemaan\nKohu Yango -taksisovelluksesta on täynnä kysymyksiä\nInitiative Q - huijaus (scam) vai tulevaisuuden ma...\nHouse of Cards R.I.P.\nVHS-nostalgiaa ja sisällön ylensyöntiä


Mäkikotkia kannustamassa — Huge passion for life\nJanuary 16, 2014 in Eurooppa\nMatkailu avartaa ja opettaa aina jotain uutta eri kulttuureista ja ihmisistä. Yksi ehdottomasti parhaimmista tavoista tutustua eri kulttuureihin, on osallistua johonkin urheilutapahtumaan. Urheilutapahtumat ulkomailla ovat yleensä vähän eri koko luokkaa kuin Suomessa. Fanituskulttuuri on innokkaampaa ja fanaattisempaa. Urheilutapahtumissa on aina ihan mieletön meininki ja sen jälkeen on ihan sanaton fiilis siitä, miten urheilu yhdistääkään ihmisiä fanittamaan omaa maata.\nMe aloitettiin tämä vuosi osallistumalla yhteen urheilutapahtumaan, nimittäin Garmisch-Partenkirchenin mäkikisaan 1.1.2014. Katson joka vuosi mäkiviikon kisoja telkkarista ja olen monesti haaveillut pääseväni innokkaiden saksalais ja itävaltalaisfanien keskelle katsomaan, kun ihmiset pomppii taivaalta. Koska vietimme lomaamme Innsbruckissa, oli meidän kätevä tehdä päiväretki Garmischiin junalla. Liput kisaan ostin pari viikkoa etukäteen, sillä koko tapahtuma oli lopulta loppuunmyyty. 20 000 ihmistä kokoontui Garmischin mäkimonttuun kannustamaan mäkihyppääjiä iloisissa vuoden ensimmäisen päivän fiiliksissä.\nSuomen lippuja liehui Garmischissa oikein kivasti. Osa oli pukeutunut näyttävästi ja maalannu naamansa. Me tyydyttiin heiluttamaan Suomen lippua. Yleisössä soi kellot ja torvet, muttei liian kovaa. Saksan lippujen määrä oli huima, mutta mukaan mahtui myös iso määrä Itävallan, Sveitsin, Puolan ja totta kai myös Japanin lippuja. Missään vaiheessa en tuntenut itseäni ahdistuneeksi väkimassan keskellä, sillä mäkimontussa oli hyvin tilaa liikkua, vaikka katsojia oli 20 000! Mäkimontussa juontajat pitivät kunnon show'n pystyssä koko kisan ajan ja tulihan sitä vähän jammailtuakin hyvän musiikin tahtiin. Fiilis ja tunnelma oli taivaissa! Oli niin huipuistahuipuin fiilis koko päivän, että sitä on todella vaikea kuvailla näin jälkikäteen. En nähnyt yhtään murjottavaa tai humalaista ihmistä koko mäkimontussa. Kaikkia kannustettiin ja kaikille taputettiin.\nSuomen mäkikotkat yrittivät parhaansa, mutta valitettavasti hypyt eivät kantaneet palkintopallille asti. Koivuranta oli hienosti ensimmäisen kierroksen jälkeen viides, mutta lopulta sijoitus oli kymmenes. Ahosen sijoitus oli 14:sta. Oli hienoa huomata, että Ahoselle hurrattiin ja häntä kannustettiin erityisen paljon. Onhan Ahonen legenda, mutta silti tuli yllätyksenä, miten paljon häntä arvostetaan mäkihyppyfanien keskuudessa.\nGarmischin mäkiviikon kisa oli hieno kokemus. Se oli kunnon urheilutapahtuma ja oli mahtavaa olla mukana kannustamassa hyppääjiä. Vaikka ei olisikaan mikään mäkihyppyfani, niin uskon, että jokainen nauttisi mäkimontun meiningistä. Muutaman tunnin urheilufestarit maistuu ainakin tälle tytölle.\nInstagram Travel Thursday on viikoittain kokoelma blogipostauksia. Kuka tahansa voi lähteä mukaan tempaukseen kirjoittamalla blogipostauksen omilla instragram-kuvilla. Suosittelen ehdottomasti osallistumaan, sillä näin löydät itsellesi paljon uusia blogeja luettavaksi ja matkakuvia kuolattavaksi instagramin puolelta. Lisäohjeita löydät täältä.\nSuomessa tempauksen viralliset järjestäjät ovat Nella (Kaukokaipuu), Veera (RWWH) ja Satu (Destination Unknown).\n← I heart ShanghaiSäästä se suomalainen tunnetaan →


Heikki Aittokoski: Mies Mechelininkadulla. HS Kuukausiliite 10/2020\nHeikki Aittokoski kertoo taitavasti rakennetussa jutussa Helsingin Mechelininkadulla vuonna 1979 tapahtuneesta itsemurhasta. Juttu laajenee käsittelemään, kuinka itsemurhat ovat vuosikymmenten aikana vähentyneet. Kirjoituksessa käydään vähäeleisesti läpi syitä tähän onnistumiseen ja haastatellaan itsemurhien kanssa työtä tehneitä. Lopussa rivien väleihin painetut tunteet tulevat esiin, kun käy ilmi, että Mechelininkadulla itsemurhan tehnyt mies oli yhdeksänvuotiaan Heikki Aittokosken isä.\nHenrik Kärkkäinen: Vastaamo-jutut. Ilta-Sanomat 21.10.2020–>\nHenrik Kärkkäinen paljasti Psykoterapiakeskus Vastaamon joutuneen tietomurron kohteeksi. Hän oli myös sen jälkeen johtavassa roolissa tapauksen raportoinnissa ja uusien tietojen kaivamisessa. Hän kertoi tapauksen laajuudesta, kiristäjän vaatimuksista ja murron tekotavasta. Tietoturvaan perehtyneenä toimittajana Kärkkäinen teki useita kommenttikirjoituksia, jotka avasivat lukijoille tapauksen poikkeuksellisia piirteitä. Hänen raportointinsa toimituksillekin uudesta aiheesta oli asiantuntevaa ja vastuullista.\nKaroliina Paananen ja Jarno Liski: Kallista konsultointia. Suomen Kuvalehti 2.6.2020\nKaroliina Paanasen ja Jarno Liskin juttu paljasti, että valtiovarainministeri Katri Kulmuni oli käyttänyt kahden ministeriön varoja yli 50 000 euroa viestintävalmennukseensa. Juttu nosti esiin myös kysymyksen siitä, oliko ministeriön varoja käytetty puolueen puheenjohtajavaalia varten. Laskujen tutkimisesta lähtenyt artikkeli herätti runsaasti keskustelua julkisten varojen käytöstä ja hallinnon läpinäkyvyydestä. Lopulta tapaus johti myös Kulmunin eroon ministerin tehtävästä.\nErityisprojekti covid-19: koronatietoutta arabiaksi, somaliksi, kurdiksi ja persiaksi. Yle Uutiset\nKeväällä 2020 Yle Uutisissa havaittiin, että koronaepidemian levitessä Suomessa on iso joukko erikielisiä vähemmistöjä, joita virallinen koronatiedottaminen ei tavoita. Yleisen turvallisuuden vuoksi on kuitenkin tärkeää, että kaikki Suomessa asuvat saavat tuoretta ja luotettavaa tietoa koronavirustilanteesta. Uutisissa käynnistettiin nopeasti projekti ja maaliskuusta lähtien uutisia alettiin tehdä arabiaksi, kurdiksi, persiaksi ja somaliksi. Tällaista hanketta ei olisi voinut toteuttaa mikään muu taho kuin Yleisradio.\nTerhi Pirilä-Porvali: journalistisen päätösvallan puolustaminen\nIlmajoki-lehden päätoimittajaa Terhi Pirilä-Porvalia painostettiin olemaan julkaisematta uutista, jossa kerrottiin kunnanvaltuutetun osallistumisesta valtuuston kokoukseen, vaikka tämä oli koronakaranteenissa. Pirilä-Porvali ei taipunut painostusyritykseen, minkä jälkeen hänet lomautettiin. Myöhemmin hän irtisanoutui tehtävästään. Tapaus muistutti, kuinka tärkeää on, ettei journalistista päätösvaltaa luovuteta koskaan toimituksen ulkopuolelle.\nSusanna Reinboth: Poliisihallituksen salauslinjan kyseenalaistanut valitus hallinto-oikeuteen. Helsingin Sanomat\nPoliisihallituksen julkisuuskäsikirjaksi kutsumassa ohjeistuksessa neuvotaan poliisia salaamaan laajasti yksityiselämään liittyviä esitutkintatietoja. Mm. oikeustoimittajien yhdistys pitää ohjeistusta julkisuuslain vastaisena. Joulukuussa 2020 oikeustoimittaja Susanna Reinboth voitti keskusrikospoliisin Helsingin hallinto-oikeudessa rikollisjengin jäsenten nimien salaamista koskevassa asiassa. Mikäli oikeuden ratkaisu saa lainvoiman, päätös romuttaa myös laajemmin Poliisihallituksen salausohjeen, joka on nyt ristiriidassa oikeuden päätöksen kanssa.\nAino Heikkonen, päivätuottaja, Etelä-Saimaa\nAino Heikkonen työskentelee tinkimättömästi ja tuloksellisesti maakuntalehden avaintehtävässä, vastuullaan hieman yli 20 hengen toimitus. Verkko edellä työskennellen lehti on koronavuonna onnistunut nostamaan digitilausten määrää yli 30 prosenttia. Heikkosella on sisältöjohtamisessaan sekä inhimillinen ote että jykevä journalistinen pohja. Hänellä on kyky pohtia journalismin eettisiä kysymyksiä niin yhteiskunnan kuin haastateltavienkin kannalta. Alaiset kiittävät häntä järjestelmällisyydestä, hyvästä organisointikyvystä, selkeästä viestinnästä ja siitä, että hän pystyy antamaan myös tiukkaa kehittävää palautetta reilulla otteella.\nAnna Juvonen, uutispäällikkö, Kauppalehti\nAnna Juvonen sukkuloi suvereenisti eri rooleissaan Alma Talentissa: vuoroin uutispäällikkönä, vuoroin johtamassa sisältöuudistuksia tai esimerkiksi kouluttamassa toimittajia toimitusjärjestelmän käyttöön. Hän auttaa muita ja on hyvin tavoitettavissa monista tehtävistään huolimatta. Juvosen osaaminen on laaja-alaista. Hän hallitsee kokonaisuuden, mutta ymmärtää myös eri lehtiä omine tapoineen ja osaa ottaa ne kaikki huomioon. Näin hänestä on tullut Alma Talentin lehdille tukipilari, joka työllään edistää hienosti niiden digitaalisuutta ja yhteistyötä.\nEeva Lehtimäki, yhteiskuntatoimituksen päällikkö, MTV Uutiset\nJoskus hyvä journalisti ei ole hyvä pomo tai päinvastoin, mutta Eeva Lehtimäki loistaa niin journalistina kuin johtajana. Hän palasi 2019 viestintäpuolelta journalismin pariin, mitä melko harva tekee. Paluu on ollut menestys. Lehtimäki syttyy liekkeihin uutisista ja on erityisen innoissaan, kun alaiset onnistuvat. Usein näiden onnistumisten taustalla on päällikön luottamus ja neuvot. Rankan koronavuoden aikana hän on myös kantanut huolta porukan jaksamisesta, vaikka on itse monina päivinä ollut itse töissä ekana ja töissä vikana. ”Kuuntelee porukkaa, luottaa alaisiinsa ja auttaa aina, jos apua tarvitsee. Loistava pomo”, luonnehtivat hänen alaisensa.\nAnna-Lena Laurén, Hufvudstadsbladet/Dagens Nyheter\nHufvudstadsbladetin ja Dagens Nyheterin Venäjän kirjeenvaihtaja Anna-Lena Laurén kirjoittaa asiantuntevasti ajankohtaisista asioista, politiikasta, toisinajattelijoista ja tavallisista ihmisistä eri puolilla Venäjää. Hän tuntee asemapaikkansa monien vuosien ajalta ja jutut avaavat lukijoille venäläistä yhteiskuntaa myös normaalin uutisvirran ulkopuolella. Artikkelit ovat hyvin kirjoitettuja ja niissä on aina kiinnostava näkökulma. Ne auttavat ainutlaatuisella tavalla ymmärtämään, mihin maa on menossa ja mitä tavalliset venäläiset ajattelevat.\nHelsingin Sanomien Britannian kirjeenvaihtaja Annamari Sipilä on samaan aikaan sekä sähäkkä ja analyyttinen uutistoimittaja että terävä, helposti tunnistettava ja hauska kolumnisti. Hänen tekstinsä ovat oivaltavia ja omaperäisiä. Hän on kirjoittanut monipuolisesti ja tarkasti Britannian EU-erosta ja sen takana olevista syistä koko Brexit-prosessin ajan. Sipilällä on ollut Suomessa keskeinen rooli Euroopan muutoksen kuvaajana ja selittäjänä.\nSeija Vaaherkumpu on radio- ja televisiohaastattelijoiden kärkeä. Hän on korrekti, mutta tarvittaessa tiukka. Hän haastaa aina vieraansa asia-argumentein ja haastatteluissa näkyy perusteellisesti tehty taustatyö. Vaaherkummun haastattelut poikivat usein politiikan uutisia, mutta paljastavat myös uusia piirteitä haastateltavien persoonasta.\nLena Skogberg, ställföreträdande chefredaktör och ansvarig utgivare, Hufvudstadsbladet (KSF Media)\nSanna Keskinen, vastaava päätoimittaja, Kaleva\nRiitta Pihlajamäki, palkintolautakunnan puheenjohtaja, päällikkö, Ajankohtaistoimitus Yle\nRiitta Pihlajamäki, palkintolautakunnan puheenjohtaja\np. 09 148 01, riitta.pihlajamaki@yle.fi


Nettimartan pihapiiri: Vähälumisia kuulumisia\nLähettänyt Nettimartta klo 7.57\nKatja 28. marraskuuta 2013 klo 9.00\nToivottavasti lumiset näkymät palaavat pian! Täälläkin niitä kaivataan, kun johonkin ovat yön aikana hävinneet.:( Lintujen ja oravien ruokailua on kiva katsoa. Välillä on aika vilske lintulaudalla.:) Peukut pystyssä!:)\nNettimartta 28. marraskuuta 2013 klo 10.08\nKyllä se pieni (!!!) lumikerros valottaa niin maisemaa ja piristää oloa, että sais kyllä tulla. Sitähän kyl tavallisesti tulee metrikaupalla, tilasi tai ei. :D\nSussi 28. marraskuuta 2013 klo 9.16\nPeukut pystyssä ollaan!\nKiitti ja kiitti, Sussi!\nEllieli 28. marraskuuta 2013 klo 11.06\nSitä metrikauppaa lunta en kaipaisi, mutta oon jo antanut periksi: lunta 5 cm ja pakkasta 5 astetta, siinä olis hyvät tulevan talven toivelukemat. Rauhottavaa on kyllä toi siivekkäiden seurailu. Me ollaan lopetettu kuitenkin ruokinta, kun se tuo muassaan lieveilmiöitä sisälle asti. Tosin isäntä just haikaili tuon ruo'innan perään, että saas nähdä nyt. Peukkuja pidetään, kyllä sä pärjäät :)\nNettimartta 28. marraskuuta 2013 klo 11.23\nMä kannatan ja toivon tännekin pihapiiriin noita sun lumilukemia. Pikkulinnut paskoo yllättävän paljon. Meillä on katettu terassi, missä ne yöpyvät yläorsilla, ja keväällä on nurkat kohtuullisen valkoisia. :D\n*VEKKI* 28. marraskuuta 2013 klo 12.25\nHienoja tunnelmia kuvissasi. Olet hyvä vangitsemaan hetken. Kyllä linnuille pitää antaa hyviä siemeniä. Meillä käy varmaan koko kylän linnut aterioimassa, kuten isä asian sanoi. 5 oravaakin, fasaaneita. Metsässä ruokimme peuroja, kauriita, mäyrää, rusakoita, puluja. Tosi kiva seurata esim. peuraperheen elämää. He kun majoittuivat ruokintapaikan läheisyyteen kaksostensa kanssa.\nNettimartta 28. marraskuuta 2013 klo 12.51\nOlenpa tyytyväinen, kun olen saanut siepattua tunnelmat kuviin.\nSulla on monipuolinen lauma ruokittavia. Peuroja, uuuh, olispa ihania.\nAikku 28. marraskuuta 2013 klo 13.44\nPeukku ylhäällä (Y)\nMeillä on tänään kunnon pääkallokeli. Eilen tiet jäätyivät, satoi vettä. Tänään vesisade jatkui ja sitten tiet jäätyivät ja päälle satoi lunta. Olisi pitänyt lähteä käymään ruokiksella kaupungilla, mutta en uskaltanut. Aamulenkuran tein miehen icebugit jalassa. Ollillahan on neljä nastaa joka tassussa :)\nNettimartta 28. marraskuuta 2013 klo 14.01\nLiukasta oli meilläkin, tienpientareita pitkin mennä köpöteltiin Tuulisten Poikien kanssa. Turvallisia tepsutteluja teille!


Vesieliöstölle haittaa Salon Orijärven vanhan kaivoksen sinkkipäästöistä – ei merkittävää riskiä ihmisille - Salo - Turun Sanomat\nVesieliöstölle haittaa Salon Orijärven vanhan kaivoksen sinkkipäästöistä – ei merkittävää riskiä ihmisille\nOrijärven kaivosalue sijaitsee Salossa.\nOrijärven suljettu kaivosalue kuormittaa vesistöä Salossa, mutta tuoreimpien tutkimusten valossa vedenkäytöstä ei ole merkittävää riskiä ihmisten terveydelle.\nTuoreessa raportissa esitetään alueen kunnostamista, koska vanhan sinkkikaivoksen päästöistä aiheutuu haittaa vesieliöstölle.\nKaivos suljettiin 1955 tavalla, joka ei vastaa nykyvaatimuksia, sillä ympäristö- ja kaivoslainsäädäntö poikkesivat tuolloin vielä olennaisesti nykyisestä. Kaivosalueella on sulfidimineraaleja sisältäviä sivukivikasoja ja rikastushiekka-alueita, joita ei ole peitetty. Niiden on arvioitu tuottavan happamia metallipitoisia valumavesiä suotuisissa olosuhteissa vielä vuosikymmenien ajan.\nGeologian tutkimuskeskus on nyt arvioinut alueen ympäristökuormitusta sekä kunnostustarvetta Pirkanmaan Ely-keskuksen tilaamassa niin kutsutussa Kajak4-raportissa. Arviointi on osa 2010-luvulla alkanutta ympäristöministeriön rahoittamaa suljettujen ja hylättyjen kaivannaisjätealueiden selvitystyötä. Pirkanmaan Ely-keskus on nyt käynnistynyt riskikohteiden tarkat, kohdekohtaiset selvitykset valtakunnallisesti. Orijärven kaivoksen valvovana viranomaisena toimii Varsinais-Suomen Ely-keskus.\n– Aiemmat tutkimukset ja pitkään jatkunut vedenlaadun seuranta ovat osoittaneet kaivosalueen metallipäästöjen kuormittavan Orijärveä ja sen alapuolisia vesistöjä. Nyt päättyneen hankkeen tavoitteena oli täsmentää ymmärrystä kaivosalueen ympäristökuormituksesta sekä arvioida alueen riskiperusteinen kunnostustarve, kertoo tiedotteessa ympäristöasiantuntija Auri Koivuhuhta Pirkanmaan Ely-keskuksesta.\nSelvityksessä tarkasteltiin varsinkin haitta-aineiden kulkeutumisesta ja niille altistumisesta aiheutuvia ympäristö- ja terveysriskejä. Selvityksen mukaan Orijärven vedenkäytöstä ei aiheudu merkittävää terveysriskiä nykyisellä maankäytöllä ja metallikuormituksella. Myöskään haitta-aineiden kulkeutumisesta pölyn tai pohjaveden mukana ei aiheudu merkityksellistä riskiä ympäristölle tai ihmisten terveydelle.\nErityisesti sivukivialueen valumavedet kuitenkin kuormittavat Orijärveä ja sen alapuolisia vesistöjä. Vesistövaikutusten kannalta keskeisin metalli on sinkki, ja sinkin nykyisestä päästöstä aiheutuukin merkittäviä haittavaikutuksia vesieliöstölle. Muiden metallien aiheuttamat vesistöhaitat ovat sen sijaan suhteellisen pieniä, mutta sivukivialueen kunnostaminen on silti perusteltua vesiekosysteemille aiheutuvien haittojen rajoittamiseksi.\n– Alueella ei ole voimassa olevaa kaivospiiriä tai ympäristölupaa, ja alue on niin sanotusti isännätön. Seuraavaksi Pirkanmaan Ely-keskuksen toteuttamassa hankkeessa laaditaan alueelle kunnostussuunnitelma, kertoo projektipäällikkö Kari Pyötsiä Pirkanmaan Ely-keskuksesta.\nMyöskään Varsinais-Suomen Ely-keskuksen mielestä alueella ei ole enää tarvetta riskinarviointiin liittyviin lisätutkimuksiin.\n– Nykytieto Orijärven pilaantumisesta ja riskeistä ovat riittäviä kunnostustoimenpiteiden aloittamiseksi. Seuraavaksi Orijärven suljetun kaivosalueen maaperä on luokiteltava pilaantuneeksi ja alueella on aloitettava maaperän puhdistustyön suunnittelu, toteaa tiedotteessa ylitarkastaja Esa Wihlman Varsinais-Suomen Ely-keskuksesta.\nSivukivialueen kuormitusta Orijärveen voitaisiin rajoittaa muun muassa peittoratkaisuilla tai vähentämällä haitta-aineiden kulkeutumista esimerkiksi kalkkikiviojien ja kosteikkojen avulla. Parhaiten soveltuva ja tehokkain ratkaisu voi löytyä myös eri menetelmien yhdistelmästä.\nRikastushiekka-alueiden kunnostusta ei selvityksessä arvioitu tarpeelliseksi. Muutokset ympäristöolosuhteissa voisivat kuitenkin aiheuttaa muutoksia kuormituksessa, minkä vuoksi rikastushiekka-alueiden kunnostamista ehdotetaan harkitsemaan sivukivialueen kunnostuksen yhteydessä.\nRaportissa ehdotetaan lisäksi, että kaivannaisjätealueilla rajoitettaisiin jatkossa maankäytön muutoksia niin, ettei haitta-aineiden kulkeutuminen tai niille altistuminen lisäänny. Riskienhallinnassa on myös huomioitava, että Orijärven kaivosalue on valtakunnallisesti merkittävää rakennettua kulttuuriympäristöä ja osa kaivannaisjätealueista on suojeltu muinaismuistolain mukaisina kiinteinä muinaisjäännöksinä.\nTurun Urkujuhlien torstaisessa konsertissa oli kesäistä kuplintaa ja seesteisyyttä\nKristiina Mäkelä viimeisenä kolmiloikan finaaliin – Senni Salminen ensimmäinen karsiutuja\nVarhaiset funk-klassikot roihauttivat Kool & The Gangin groove-liekin täyteen loimuun alun pehmoilun jälkeen\nVälierässä pehmenneen Novak Djokovicin unelma golden slamista päätökseen – Alexander Zverev huikealla pelillä finaaliin\nSkanssin kauppakeskuksen pysäköintihallissa autopalo – ihmisiä kehotettiin pysymään poissa hallista


Oman elämänsä prinsessa: helmikuuta 2015\nOlen vuosia harrastanut ja kertonut eheyttävästä valokuvauksesta, jossain vaiheessa aloin kertomaan eheyttävästä kirjoittamisesta. Nykyisin yhä tärkeämpänä osana elämääni on myös eheyttävä liike ja liikunta. Oman kehon ja mielen yhteyden löytäminen. Vaikka olenkin aina harrastanut liikuntaa ja liikkunut paljon, nyt 32-vuotiaana olen alkanut kiinnostumaan kehostani ihan uudella tavalla. Ymmärtänyt kuinka suuri merkitys oman kehon tuntemisella oikeastaan onkaan. Sitä kautta olen alkanut ymmärtää kuinka tärkeää on huolehtia kehosta ja mielestä, niiden tasapainosta. Eheyttävän liikunnan kautta olen tehnyt joukon oivalluksia itsestäni.\nOlen lapsesta asti ollut kiltti tyttö, joka on aina tehnyt ja laittanut vaikka ei olisikaan halunnut. Olen palvellut enemmän muita, kuin kuunnellut tai välittänyt omasta hyvinvoinnistani. Tämä on saanut minut kokemaan, että minun tulee olla tietynlainen, vaikka en tiennytkään millainen. Itsetuntemus ja itsetunto ovat olleet täysin hukassa. Olen aina välittänyt siitä mitä muut minusta ajattelevat. Pitävätkö ihmiset minua lihavana, laihana vai sopivana. Monta vaatettakin on jäänyt pitämättä sen vuoksi, etten ole uskaltanut laittaa päälleni ollakseni liian erilainen tai erottuakseni joukosta. Ihanan vapauttavaa huomata nykyisin pukeutuvansa juuri niin kuin haluaa.\nNykyisin pyrin olemaan välittämättä siitä, että mitä muut ajattelevat. Kaikkia ei voi kuitenkaan miellyttää, eikä ole tarvekaan. Kun itse nautin olostani omassa kehossani, se on tärkeintä ja näkyy varmasti muille. Oppiessani nauttimaan olostani kehossani, huomaan ettei ole tarvetta miettiä mitä muut ajattelevat, unohdan sen ihan kokonaan. Jonkun asteisia pienuuskomplekseja saatan kyllä saada salilla ”poikien puolella” treenatessa leuanvetoa. Tulee hetkiä, jolloin tuntuu kun kaikki kahdeksan mies silmäparia tuijottavat ainutta pientä naista, joka yrittää leuanveto ennätystä. Kun se kuusi leuanvetoa on saatu kaikki voimat tiristäen, pompin ja ”pullistelen” riemusta. Ajatus siitä vaikka kuinka olisin herkkä, hento ja pieni, minulla on kuitenkin voimaa ja sitkeyttä en anna enää itseäni poljettavan tai lytättävän. Nautin kuinka saan fyysisestä voimasta itselleni myös henkistä voimaa.\nOlen nyt muutaman viikon treenannut päälläseisontaa. Ensin pelotti kamalasti ja muutaman kerran olen kaatunutkin. Mutta missään vaiheessa ei ole tullut halua luovuttaa. Kyllä minäkin opin, jos muutkin ovat oppineet. Eikä kerralla tarvitse tulla mestariksi. Ylös vaan kaatumisen jälkeen, ja uudelleen yrittämään. Ja se mahtava tunne kun oppii ja kehittyy, hallitsee omaa kehoaan ja mieltään. Moni liikuntasuoritushan vaati sitä hyvää keskittymistä, hätäisesti ei synny mitään. Kun saa mielen ja kehon keskittymään yhtä aikaa johonkin, ja lujasti päättää yrittää kunnes onnistuu, siinä se on. Ja vaikeustasoa voi aina lisätä kun kehittyy. Tämäkin lisää itsensä uskomista muillakin elämän osa-alueilla, missään asiassa ei kannata luovuttaa jos oikeasti jotain haluaa. Elämäni aikana olen pelännyt paljon erilaisia asioita, monesti kaikkea uutta. Näinkin yksinkertainen pelkojen voittaminen antaa hirmuisesti positiivista energiaa.\nSyvältä sisimmästäni saattaa nousta ajatus siitä, että minua tuijotetaan ja pidetään epäsopivana. Tämä on voitettavissa keskittymällä tekemään vaan omaa juttuaan, ihan minua varten. Unohtaa kaikki muut ympäriltä ja laittaa keskittyminen täysillä siihen mitä tekee. Haastaa itsensä tekemään jotain upeaa. Eikä käyttää energiaa siihen, mitä muuta ajattelevat. Liikuntasuoritusta tehdessä huomaa konkreettisesti, kuinka paljon ihminen voi hukata energiaa siihen, että ajattelee mitä muut ajattelet, sen sijaan että käyttäisi energia tekemiseen ja omaan hyvään. Voi ihan hyvin olla oman elämäni tähti jos niin vain haluan ja päätän!\nEheydyn liikkuen <3\nLähettänyt Saila Turkka klo 4.06 4 kommenttia:\nTunnisteet: Eheyttävä kirjoitus, Eheyttävä kuva, Eheyttävä liike, Hyvinvointi\nLähettänyt Saila Turkka klo 10.30 1 kommentti:\nAina silloin tällöin pohdin pitäisikö palata täysiaikaiseksi työntekijäksi. Meidän esikoinen on kolmannella ja kuopus ensimmäisellä luokalle. Minä teen jo kolmatta vuotta putkeen kuuden tunnin työpäivää eli 30 tunnin työviikkoa. Tämä tarkoittaa sitä, ettei palkkani ole kovin suuri. Tähän asti olen pääsääntöisesti saanut työn rullaamaan hyvin ja joustavasti, vaikka lyhennettyä teenkin. Työnantajani ei ole nähnyt asialle koskaan mitään estettä, mikä tietysti on helpottanut päätöstä olla osa-aikainen.\nTiedän, etten ikuisesti voi tai halua tehdä osa-aikatyötä ja olisihan se kiva saada joskus se täysi palkkakin. Pieniä hetkiä ajattelen siirtyväni vaikka saman tien täysiaikaiseksi, sitten muistan arjen vapauden ja väljyyden. Teen pääsääntöisestä klo 7-13 työpäivää. Eli ehdin kotiin suunnilleen silloin kun lapset pääsevät koulusta. Arkea ei tarvitse aikatauluttaa etukäteen kovinkaan tiukasti, jos ei ole mitään erityistä menoa. Ehtii hyvin kauppaan, läksyjen tekoon, liikkumaan, kotitöihin, ruoanlaittoon ja koiran sekä lasten kanssa ulkoilemaan. Jotenkin ihanan vapauttavaa kun voi leipoa juuri silloin kun tekee mieli tai lähteä retkelle museoon, mitä vain keksimme.\nLähettänyt Saila Turkka klo 11.37 Ei kommentteja:


Hämmentävä terveyslehti ilmestyi lehtihyllyihin – S-ryhmä ja Kesko vetivät heti myynnistä - MTVuutiset.fi\nHämmentävä terveyslehti ilmestyi lehtihyllyihin – S-ryhmä ja Kesko vetivät heti myynnistä\nJulkaistu 08.06.2016 13:21\nVastikään kauppojen lehtipisteisiin ja kioskeihin myyntiin tullut Mitä lääkärit eivät kerro sinulle -lehti hämmentää lääkäreitä ja jälleenmyyjiä.\nKyseessä on alkujaan Britanniassa julkaistu What Doctors Don´t Tell you -aikakauslehti, josta on nyt painettu suomenkielinen versio. Sen kustantajana toimii latvialainen Rigas Vilni.\nLehteä kuvaillaan esimerkiksi Lehtipisteen nettisivuilla näin: Vaihtoehtoinen katsaus terveyteen, hyvinvointiin ja hoitoihin. Lehti opastaa tekemään parempia valintoja ravinnon, lääkkeiden ja hoitomenetelmien suhteen.\nSuomen ensimmäisessä numerossa käsitellään muun muassa syöpätaistelua ja kuinka syövästä voi selvitä keskittymällä henkisen puolen hoitamiseen.\nArtikkelissa "Aitoa sisua" kerrotaan kuinka teksasilaisessa MD Anderson Cancer Centerissä haastateltiin potiltaita, jotka olivat odotusten vastaisesti selvinneet syövästä, jota luultiin parantumattomaksi. "Avainasemassa oli halukkuus kääriä hihat ja ryhtyä toimeen". Jutussa sanotaan myös, että "kyky iloon on toiseksi tärkein tekijä ennakoitaessa syöpäpotilaan eloonjäämisen mahdollisuuksia".\nLauseella viitataan Pittsburghin yliopiston psykiatrian ja lääketieteen apulaisprofessorin Sandra Levyn lausuntoon, johon on myös lähdeviittaus artikkelin lopussa.\nSamassa artikkelissa kerrotaan naisesta, jolla diagnosoitiin munasarjasyöpä ja kohtusyöpä maaliskuussa vuonna 2011.\nSairastunut Gemma Bond kieltäytyi kemoterapiasta ja keskittyi sen sijaan elämässään tekemiinsä isoihin muutoksiin. Niin ruokavalio kuin asenteetkin menivät uusiksi. Artikkelin mukaan Gemma Bond on nyt täysin tervehtynyt syövästä ja voi hyvin.\n"Epäillään ettemme kertoisi asioista"\nLääkäriliiton toiminnanjohtaja Heikki Pälve korostaa, ettei ole lukenut artikkelia ja on nähnyt vain lehden kannen. Hän kommentoi aihetta ja väitteitä yleiseltä kantilta.\n– Lehdistössä usein annetaan kuvaa, kuinka joku on parantunut syövästä juuri tahdonvoimallaan. Tämähän pitää sisällään sen, että ne jotka siihen kuolevat, eivät ole vain halunneet parantua. Minusta tämä on varsin loukkaavaa potilaita ja heidän omaisia kohtaan.\nKannen perusteella Pälve nostaa esiin otsikon "Silmäsairauksien todelliset syyt".\n– Tämä on mielenkiintoinen. Tästä saa sellaisen käsityksen, että ikään kuin lääkärit haluaisivat salata jotain. Ettemme kertoisi asioista.\nPälve jatkaa, että jo lehden nimi näyttäisi vetoavan salaliittoteorioihin uskoviin ihmisiin.\n– Toiminta-ajatukseltaan lehti ei tunnu olevan kovin rakentava tai informatiivinen. Kyseessä näyttää olevan lehti, joka konseptoidaan tietyssä maassa ja sitten käännetään eri kielille. Toimituksellinen osaaminen tai kulttuurisensitiivisyys näyttävät puutteellisilta. Mikä toimii Latviassa ei välttämättä toimi Suomessa. Mitä lääketieteen maailmaan tulee, niin Suomessa on jo parempia asiaa käsitteleviä lehtiä.\nHOK-Elanto: Tilausprosessissa vahinko\nLehden ensimmäisen numeron Netin pauloissa -artikkelissa taas kerrotaan, kuinka langaton verkko lisää altistumista sähkömagneettisille kentille, eikä pitkän aikavälin vaikutuksia tunneta.\nJutussa on siteerattu BioInitiative 2012 -raporttia, jonka mukaan langattoman verkon aiheuttamia terveyshaittoja voivat olla: päänsärky, huimaus, silmäkivut, iho-ongelmat, nenäverenvuoto, korvien soiminen. Tutkimus on lehden mukaan osoittanut myös pitkäaikaisvaikutusten todennäköisyyden, mukaan luettuna eri syövät ja keskenmenot.\nArtikkeliin on merkattu lähteitä, joista asiasta voi saada lisätietoa.\nKuitenkin esimerkiksi Suomen säteilyturvakeskus kertoo verkkosivuillaan näin:\nWLAN-laitteiden lähetystehot ovat pieniä ja radiotaajuisen säteilyn voimakkuus heikkenee nopeasti etäisyyden kasvaessa. Tästä johtuen WLANien aiheuttama altistuminen alittaa voimassaolevat enimmäisarvot selvästi. Merkittävää altistumista ei synny vaikka samassa luokkahuoneessa tai toimistossa olisi useita WLAN-lähettimiä. Tämäntasoisella altistumisella ei tiedetä olevan terveysvaikutuksia, vaikka altistuminen olisi pitkäkestoista.\nToistaiseksi S-ryhmä on ilmoittanut poistavansa kyseisen julkaisun myynnistä.\nHOK-Elannon viestinnästä kerrotaan MTV Uutisille, että julkaisu oli tullut Prismojen hyllyyn Lehtipisteen kautta. Valikoimajohtaja Ville Vahla kommentoi jo eilen Twitterissä, että "tilausprosessissa oli käynyt vahinko eikä lehteä olisi kuulunut tulla valikoimiin".\nMyös Kesko ilmoittaa Twitterissä vetävänsä lehden pois myynnistä asiakkailta saamansa palautteen vuoksi.\nMTV Uutiset yritti tavoittaa lehden kustantajaa sekä puhelimitse että sähköpostilla kommentoimaan asiaa, mutta ketään ei tavoitettu kommentoimaan.


Ilmoituksen osoite: https://tyopaikat.oikotie.fi/tyopaikka/1126942\nHaemme vakinaiseen palvelussuhteeseen\nHR-tietojärjestelmähankkeen tavoitteena on yhtenäistää Helsingin kaupungin HR-prosessit ja hankkia niitä tukemaan tietojärjestelmien kokonaisuus. Hankkeen käytännön toteutuksesta vastaa hanketoimisto.\nHaemme hanketoimistoon HR-tietojärjestelmien toteutus- ja käyttöönottoprojektien projektipäällikköä. Ensimmäisenä projektina tulee olemaan rekrytointijärjestelmän toteutusprojekti, joka alkaa suunnitelmien mukaan elokuussa 2018.\nLisäksi projektipäällikkö osallistuu järjestelmien määrittely- ja hankintavaiheisiin. Projektipäällikkö toimii myös hankepäällikön varahenkilönä.\nSitä mukaa kuin uusia järjestelmiä otetaan käyttöön, projektipäällikkö siirtyy vastaamaan niiden sovellushallinnasta.\nTehtävän kelpoisuusehtona soveltuva korkeakoulututkinto, hyvä kokemus suurten tietojärjestelmien käyttöönotosta ja elinkaaren aikaisesta ylläpidosta sekä kokemusta menestyksellisestä it-projektien johtamisesta.\nLuemme eduksi projektinhallinnasta vähintään IPMA Level C- tason osaaminen, ITIL-osaaminen sekä IT-alalta suoritettu tutkinto.\nLue lisää ja hae paikkaa 30.4.2018 mennessä.\nLisätietoja tehtävästä hankepäällikkö Petri Parrukoski, 09 310 23117, petri.parrukoski@hel.fi.\nHaemme myös HR-tietojärjestelmähankkeelle hankepäällikön seuraajaa, katso työavain 47-67-18.\nHelsingin kaupungin keskushallintovirasto, kaupunginkanslia, on kaupunginvaltuuston, kaupunginhallituksen ja pormestariston yleinen suunnittelu-, valmistelu- ja toimeenpanoelin. Teemme työtä näköalapaikalla suomalaisen kaupunkikehityksen kärjessä. Kaupunginkanslian henkilöstöosasto johtaa kaupungin henkilöstöpolitiikkaa sekä kehittää yhtenäisiä ja nykyaikaisia henkilöstötyön käytäntöjä, jotta kaupunki menestyy palvelutehtävässään.


Espoon kaupunki Pöytäkirja 81. Rakennuslautakunta Sivu 1 / 1 - PDF\nDownload "Espoon kaupunki Pöytäkirja 81. Rakennuslautakunta Sivu 1 / 1"\n1 Rakennuslautakunta Sivu 1 / 1 81 Uudisrakennuslupa-asia, , Blominmetsäntie ESPOO, HSY Helsingin seudun ympäristöpalvelut -kuntayhtymä /Kirjaamo ym. 1557/ Päätöspäivämäärä Päätös annetaan julkipanon jälkeen Rakennuspaikka Blominmetsäntie 11 Hakija GUMBÖLE Pinta-ala Kaava Kaavanmukainen käyttötarkoitus Kaavanmukainen rakennusoikeus Valmiiden rakennusten kerrosala ESPOO Asemakaava ET-1 Yhdyskuntateknistä huoltoa palv.rak. ja laitosten alue k-m k-m 2 HSY Helsingin seudun ympäristöpalvelut -kuntayhtymä /Kirjaamo PL HSY Espoon kaupunki / Tekninen ja ympäristötoimi PL ESPOON KAUPUNKI Toimenpide Blominmäen jätevedenpuhdistamon maanpäällisten tilojen rakentaminen. Hallintorakennus (1), biokaasu- ja lieterakennus (2), autohalli (3), lietteen ilmastusrakennus (4), kaasuvarasto (5), metanoliasema (rak 6), mädättämöt (7), poistumisporrasrakennukset F7 (8) ja F11 (9) sekä poistoilmapiippu. Pääsuunnittelija: Mutka Harri, arkkitehti Uusi rakennus Luvan Pysyvä rakennus rakennustunnus Kokonaisala Kerrosala Tilavuus Kerrosten lukumäärä\n2 Rakennuslautakunta Sivu 2 / Vaativuusluokka: Vaativa Rakenteellinen paloturvallisuus Paloluokka P1 Lausunnot Tekninen toimikunta Ehdollinen Kaupunkikuvatoimikunta Kaupunkikuvatoimikunta Kaupunkimittausyksikkö Ehdollinen Mahdollistava Hakemuksen liitteet Sähköiset liitteet: Asemapiirustus Hallintorakennuksen pohjapiirustus, 6 kpl Hallintorakennuksen leikkaukset A, B ja C Hallintorakennus julkisivu, 2 kpl Biokaasu- ja lieterakennus pohjapiirustus, 4 kpl Biokaasu- ja lieterakennuksen leikkaukset A, B, C, D ja E Biokaasu- ja lieterakennuksen julkisivut Autohallin pääpiirustukset, 3 kpl Autohallin leikkaukset ja julkisivut F7 ja F11 Poistumisporras ja savunpoisto, pohjapiirustus ja kattokuva, 2 kpl F7 ja F11 Poistumisporras ja savunpoisto, leikkaukset ja julkisivut, 2 kpl Lietteen ilmastusrakennuksen pääpiirustukset, 2 kpl Mädättämö, pohjapiirustukset Mädättämö, leikkaukset ja julkisivut Kaasuvarasto, pohjapiirustukset, kattokuva ja leikkaukset Kaasuvarasto, julkisivut Metanoliasema (metanolin vastaanotto), pohjapiirustus, leikkaukset VSS -piirustus, hallintorakennus Biokaasu- ja lieterakennuksen pohjapiirustus, kaapelikellari taso Jätekatos, pohjapiirros, leikkaus ja julkisivut Aitapiirustus Liitoskohtalausunto Katukorkeusilmoitus Valtakirja - valtakirja kaupungilta Selvitys rakennuspaikan hallinnasta - Maanvuokrasopimus Selvitys rakennuspaikan hallinnasta - Maanvuokrasopimuksen karttaliite Energiaselvitys - 7 kpl Palotekninen selvitys, 6 kpl\n3 Rakennuslautakunta Sivu 3 / 3 Suunnittelijoiden ilmoittaminen ja suostumus tehtävään Pintavesisuunnitelma ja pintavaaituskartta Pohjatutkimus- ja perustamistapalausunto Vss-ilmoitus - ilmoitus väestönsuojasta Vss-piirustukset - VSS piirustus, hallintorakennus Räjähdyssuojausasiakirja ATEX tilaluokitus, 5 kpl Muut - Ympäristölupa Muut - lentoestelupa Muut - Maisematyölupa Kerrosalalaskelma - Pinta-alat ja tilavuudet kortteli 71040, tontti 1 Ulkovärityssuunnitelma - Rakennusten värilliset julkisivut, 11 kpl Rakennetyypit Hankekuvaus Ympäristöselvitys Puhdistamon visualisointikuvia, 3D näkymiä Muut pääpiirustukset - 3D havainnepiirustus Piirustusluettelot, tutkimukset, selvitykset, lausunnot, raportit - Esteettömyyssel Lisäselvitykset ja poikkeukset RAKENNUSHANKE Blominmäen jätevedenpuhdistamon maanpäällisten tilojen rakentaminen. Hallintorakennus (rak 1), biokaasu- ja lieterakennus (rak 2), autohalli (rak 3), lietteen ilmastusrakennus (rak 4), kaasuvarasto (rak 5), metanoliasema (rak 6), mädättämöt (rak 7), poistumisporrasrakennukset F7 (rak 8) ja F11 (rak 9) sekä poistoilmapiippu. Lisäksi hankkeelle haetaan aloittamisoikeutta ennen lupapäätöksen lainvoimaisuutta. Hankkeeseen liittyen on haettu ja saatu rakennuslupa Mikkelän huoltotunnelin rakentamiselle, lupatunnus A, sekä maanalaisten tilojen rakentamiselle, lupatunnus A. Lisäksi hankkeelle on haettu ja saatu kaksi maisematyölupaa, lupatunnus T ja T. Hallintorakennuksen sekä biokaasu- ja lieterakennuksen julkisivuissa käytetään graafista betonia, jossa valkoinen sementti ja vaalean harmaa kiviaines muodostavat aaltomaista kuviointia. Hallintorakennuksen pääsisäänkäyntiä korostetaan patinanvihreällä keraamisella julkisivulaatalla joka on ilmaa puhdistavaa hydrotech-pintaa. Muiden rakennusten julkisivut ovat tumman harmaata terästä (metallic graphite RR45) ja katot ovat viherkattoja. Rakennettavan poistoilmapiipun pinta muodostuu liukuvaluna tehtävästä betonista, piipun korkeus on 143,5 metrissä ollen noin 100 metriä korkea maanpinnasta mitattuna. Alueelle rakennetaan myös aurinkopaneelikenttä sekä varastointi alue jota voidaan tarvittaessa käyttää vierailijoiden pysäköintialueenakin. ASEMAKAAVA JA RAKENNUSOIKEUS Hanke sijoittuu yhdyskuntateknistä huoltoa palvelevien rakennusten ja\n4 Rakennuslautakunta Sivu 4 / 4 laitosten korttelialueelle (ET-1), jolle voidaan sijoittaa jäteveden kalliopuhdistamon vaatimia rakennuksia ja rakennelmia. Tontille saa rakentaa enintään 3-kerroksisen rakennuksen. Rakennusoikeus tontille on m2. Hankkeessa käytetään rakennusoikeutta k-m2. Hallintorakennuksen osuus k-m2 sekä biokaasu- ja lieterakennuksen k-m2 ovat hankkeen suurimpia kokonaisuuksia. Rakennusoikeutta jää käyttämättä 618 k-m2. Asemakaavassa edellytetyt hulevesien johtamista koskevat määräykset on otettu huomioon ja alueelle on suunniteltu kolme hulevesiallasta käsittävä järjestelmä. Tehdasalueelta ei johdeta vesiä suoraan Gumbölenjoen suuntaan. AUTOPAIKAT JA VÄESTÖNSUOJA Kaavan vaatimat autopaikat: 1 ap/ 50 m2 toimisto tai liike k-m2, 1 ap/ 100 m2 tuotanto- ja varasto k- m2. Autopaikkoja toteutetaan kaavan edellyttämänä toimistotilaa 2515 k- m2 kohden 50 ap, tuotanto- ja varastotilaa 6867 k-m2 kohden 69 ap, yhteensä 119 autopaikkaa, joista 2 LE- ja 2 LA-paikkaa. Kiinteistölle on varattu kahden linja-auton paikat, mahdollisia vierailija ryhmiä varten sekä pyöräparkkeja hallintorakennuksen edustalle. Väestönsuoja rakennetaan S1 -luokkaisena ja se sijoittuu hallintorakennuksen kellaritiloihin. Suojatilan koko on mitoitettu 68 henkilölle, varsinaisen suojatilan koko on 51,5 m2. Suoja toimii normaaliaikana kausivaatevarastona. ESTEETTÖMYYS Hallintorakennus on tiloiltaan suunniteltu esteettömyysmääräysten mukaisena. MUUT SELVITYKSET Hankkeen rakennuksista on laadittu erilliset palotekniset suunnitelmat (suojaustaso: osoitteellinen, automaattinen paloilmoitin ja alkusammutuskalusto). TOIMIKUNTAKÄSITTELYT Kaupunkikuvatoimikunta on käsitellyt hanketta kahdesti ja puoltanut hanketta mm. porrashuoneiden ja jätekatos rakennuksen muotoilua ja sokkeliratkaisuja koskevin ehdoin. Suunnitelmia on muutettu toimikunnan lausunnon mukaisesti. Tekninen toimikunta käsitteli hanketta ja puolsi hanketta, ison korjaushallin käyttötapaosastointia ja kokoontumistilahakemusta koskevin ehdoin. Hankkeeseen ei haeta kokoontumistiloja tässä vaiheessa, tarve selvitetään myöhemmin. Korjaushallin osastointi on tarkistettu paloturvallisuusasiantuntijalla ja muutettu suunnitelmiin. NAAPUREIDEN KUULEMINEN Naapureiden kuuleminen tai MRL momentin mukainen katselmus eivät ole tarpeen. Naapurikiinteistöjen omistus on Espoon\n5 Rakennuslautakunta Sivu 5 / 5 kaupungilla. Esittelijän päätösehdotus Ehdotuksen tekijä: Rakennusvalvontajohtaja Sirkku Malviala Lupa myönnetään. Annetaan maankäyttö- ja rakennuslain 144 :n nojalla lupa rakennustöiden aloittamiseen perustustöiden osalta ennen rakennusluvan lainvoimaisuutta. Hankkeeseen ryhtyvältä ei vaadita vakuutta kun kyseessä on kuntayhtymä. Rakennustyötä ei saa aloittaa ennen kuin on hyväksytty: vastaava työnjohtaja KVV-työnjohtaja IV-työnjohtaja Ennen kunkin työvaiheen aloittamista on rakennusvalvontaviranomaiselle esitettävä: työmaasuunnitelma rakennesuunnitelmat lämpösuunnitelmat väestönsuojelusuunnitelmat Vesi- ja viemärisuunnitelma, jonka esitysmuoto ja toimittaminen rakennusvalvontakeskukseen sovitaan taloteknisessä aloituskokouksessa tai ennen toimeen ryhtymistä salaoja- ja pintavesisuunnitelmat Suunnitelmien laatijoiden on esiteltävä yllä olevat suunnitelmansa seuraavasti: Esittelyä varten tarvitaan yksi (1) sarja paperisia suunnitelmia ja muita asiakirjoja. Rakennushankkeeseen ryhtyvän tai hänen valtuuttamansa vastuuhenkilön on huolehdittava siitä, että kaikista esittelyissä leimatuista suunnitelmista ja asiakirjoista on toimitettu vastaava versio rakennusvalvontaan sähköisen lupapalvelun kautta viimeistään ennen käyttöönottokatselmuksen tilaamista. Rakennustyön edistymisen mukaan pyydettävä seuraavat katselmukset: sijaintikatselmus rakennekatselmus, suoritetaan vaiheittain, jotka määrätään aloituskokouksessa tai edellisellä työmaakäynnillä vesilaitteiden katselmus ilmanvaihtolaitteiden katselmus lämmityslaitteiden katselmus loppukatselmus, edellyttää rakennushankkeeseen ryhtyvän MRL 153 mukaista ilmoitusta Muut ehdot: Ennen rakentamista valmistelevien toimenpiteiden aloittamista on otettava yhteys rakennusvalvontaan\n6 Rakennuslautakunta Sivu 6 / 6 mahdollisen taloteknisen aloituskokouksen järjestämiseksi. Ennen rakentamista valmistelevien toimenpiteiden aloittamista on pidettävä aloituskokous, jossa on esitettävä työmaasuunnitelma ja kosteudenhallintasuunnitelma. Ennen rakentamista valmistelevia toimenpiteitä tulee rakennusvalvontakeskukselle esittää työmaasuunnitelma, jossa tulee esittää myös suunnitelmat siitä, että työmaa-alueelle taataan työn toteuttamisen aikana turvallinen kulku. Rakennustyömaa on rajattava koko rakennustyön ajan ja käytettävä riittäviä suoja-aitoja eri työvaiheiden turvallisuusvaatimusten mukaisesti. Rakennustyön aikana on pidettävä rakennustyön tarkastusasiakirjaa ja laadittava rakennuksen käyttöja huolto-ohje. Poistumisreittivalaistus ja -opastesuunnitelmat on esitettävä pelastuslaitokselle. Ennen rakennuksen käyttöönottoa on pidettävä erityinen palotarkastus. Töiden aloittamisesta on ilmoitettava rakennusvalvontakeskukselle. Rakennustyöt on tämän rakennusluvan perusteella aloitettava kolmen vuoden kuluessa luvan lainvoimaiseksi tulosta. Lupa raukeaa, mikäli luvan voimassaoloa ei jatketa oikeudellisten edellytysten niin salliessa. Työ on saatettava loppuun viiden vuoden kuluessa rakennusluvan lainvoimaiseksi tulosta. Lupa raukeaa, mikäli luvan voimassaoloaikaa ei pidennetä luvan ollessa voimassa. Sovelletut oikeusohjeet Maankäyttö- ja rakennuslaki :t 117, 125, 133, 135 ja 144 Valmistelijat / lisätiedot: Sanna Laaksonen, puh Päätös Esittelijän ehdotus hyväksyttiin yksimielisesti.\n7 Rakennuslautakunta Sivu 7 / 7 Oheismateriaali - Asemapiirustus - Hankekuvaus - Ympäristöselvitys - Leikkauspiirustuksia - Pohjapiirustukset, hallintorakennus - Pohjapiirustukset, Biokaasu- ja lieterakennus - Pohjapiirustus, mädättämö - Pohjapiirustus, kaasuvarasto - Aluejulkisivupiirustukset - Julkisivu itään, poistoilmapiippu - Julkisivu, kaasuvarasto - Visualisointi, 3D näkymiä Tiedoksi


Heidi Jaatinen - Ei saa katsoa aurinkoon | Keski-Suomi | Keskisuomalainen\nKeski-Suomi 25.7.2010 0:14\nHeidi Jaatinen - Ei saa katsoa aurinkoon\nGummerus 2010, 352 s. Noin 40 vuoden taakse Savoon sijoittuvan romaanin sukuyhteisössä eletään kirjaimellisesti maahanpanijaisten saatossa. Ei riitä, että nykyinen perheenpää on hautausurakoitsija. Yleensäkin henkilöiden elämänkohtalot maalautuvat tummiksi. Väkevin värein, runollisin ja naturalistisin sävyin ne sulautuvat luontoon. Vaikka hautajaisten jälkeen pistetään jo ensi sivuilla tanssiksi, sekoittuvat vaikutelmat kuin Timo K. Mukan synkkäpohjaisessa paletissa, omintakeisesti silti.\nKiuruvetinen opettaja ja maatalon emäntä Heidi Jaatinen löytää pienen pojan tunne- ja ajatusmaailman sisäisesti satuttavin ja ulkoisesti vavahduttavin piirtein.\nAlakouluikäisen Lennun elinpiiri maalla kirkonkylän tuntumassa on särmikäs ja moninainen. Siskojen ja vanhempien ohella merkitseviksi hänelle käyvät topakka juurakkomummo, kehitysvammainen täti, esikuvan piirteitä omaava Ruotsin-serkku tai originelli kyläseppä ja tämän outo apumies.\nYksinäisyys ei ole varsinaista yksinäisyyttä. Pikemmin se on varhainen yllyke sivullisuuden kokemukseen ja pakottava oire aikuistumista kohti. Lapsi kohtaa vanhempien kirjavan elämändraaman sitä ymmärtämättä ja kuitenkin sitä omalla tavallaan syvältä läpi käyden.\nKerronnan vaikein linja on liittää kertojan ja Lennun näkökulmat ja mielenliikkeet yhteen. Aikuisella tasolla käsitteellistetään Lennun kokemusta. Lapsen välittömällä tasolla hakeudutaan sen ytimeen.\nTällaisesta kaksijakoisesta haasteesta kertoja selviää mallikkaasti. Lennusta piirtyy sisäisesti satuttava ja samalla realistinen muotokuva, jota tehostavat murteellinen puhekieli sekä maisemaan ja maalaisuuteen yhdentyvät näkymälliset vaikutelmat.\nLiian äkkiä ja selittämättä Lennu repäistään irti lapsuuden viattomuudesta ja tuttuudesta. Maailma alkaa muuttua vieraaksi, käsittämättömäksi ja painostavaksi.\nLennun reaktioita ovat pelko, sitä seuraava uhma ja itseensä vetäytyminen sekä uusien kiintopisteiden, mahdollisten turvallisten esikuvahahmojen ja vaaratilanteidenkin etsintä. Joutuminen seksuaalisen hyväksikäytön uhriksi vähintään moninkertaistaa pelon.\nVanhempien ihmisten ehdoilla elävän pojan maailmankuvan murtuminen saa erityistä riipaisevuutta, koska aikuisten pimeää puolta, heikkoa, julmaa ja sairasta käyttäytymistä kyetään kirjassa tarkastelemaan nimenomaan lapsen hämmentyneestä kokemusperspektiivistä.\nTyyli ei ole suoraa synkistelyä. Jaatinen kuvaa lapsuus- ja maalaisympäristöä ilmiöineen myös aurinkoisesti tai riehakkaasti. Kun valoisa vastavoima kohtaa romaania lävistävän tragiikan, se korostaa myös sitä, tekee tummanpuhuvuudesta koskettavamman.\nArkisten yksityiskohtien runsaus välittyy lyhyin ilmavin luvuin ja yhteydessä Lennun mieleen. Tekstin ote pitää. Lopussa realismi ja vertauskuvallisuus viedään johdonmukaisesti äärimmilleen.


Led-muutossarja | Xenon polttimot, LED-työvalot ja LED-polttimot autoon\nPäätaso ›› Led-muutossarja\nOlemme testanneet viime vuoden aikana monia LED-muutossarjoja ja yleensä valoteho on ollut riittävä, mutta valokuvio ei ole ollut oikea. Periaatteenamme on ollut, ettei huonolaatuista tuotetta oteta edes myyntiin, joten monet muutossarjat ovat jääneetkin vain testikäyttöön.\nNykyisin LED-muutossarjat ovat kehittyneet varsin toimiviksi, koska valokuvio on saatu lähes alkuperäisen halogenin tasoiseksi.\nLöysimme mielestämme hyvänlaatuisen muutossarjan toimivalla valokuviolla ja hyvällä teholla (3500 lumenia per. poltin [raw]). Valitsemassamme polttimossa jäähdytys on toteutettu uniikilla "air jump" menetelmällä (päivitetty malli liuskoilla) ; ei vaaraa jäähdytyksen pettämisestä, kuten aiemmin käytetyissä tuuletinjäähdytyksissä, joissa rupelin lakattua toimimasta led-piirit lämpenevät liikaa ja voivat sulaa.\nTehdas lupaa hyvän CANBUS- toimivuuden, mutta me emme takaa toimivuutta kaikissa CAN-autoissa.\nJos polttimot eivät toimi autossasi, voit ohittaa ongelman asentamalla relejohtosarjat 50w vastuksilla.\nLED-muutossarjan hyvät puolet:\n- Nopea syttyminen (tosi hyvät pitkiin)\n- Ei polta umpioita (ei lämpene yhtä paljon kuin halogen tai xenon)\n- Pitkä elinikä (teoriassa 30 000 tuntia)\n- Helppo asentaa (polttimossa irroitettava kanta. Pienikokoinen ballasti, joka mahtuu pieneenkin tilaan)\nTällä hetkellä valikoimissa ovat H1, H4, H7, HB3 (9005), HB4 (9006)\nLaadukas LED-muutossarja H1 polttimolla. Polttimoissa jäähdytyksen hoitavat taipuisat kevytmetalli liuskat , joten ei vaaraa jäähdytyksen (rupelli puhaltimen) pettämisestä.\nOtimme myyntiin päivitetyn version polttimosta, koska uusi versio on pienempi liuskojen ansiosta. Tehdas lupaa polttimon sopivuuden..\nH11 LED-muutossarja 12-24V\nLaadukas LED-muutossarja H11 polttimolla. Polttimoissa jäähdytyksen hoitavat taipuisat kevytmetalli liuskat , joten ei vaaraa jäähdytyksen (rupelli puhaltimen) pettämisestä.\nH4 LED-muutossarja 12-24V\nLaadukas LED-muutossarja H4 polttimolla. Ledit lyhyiin ja pitkiin valoihin. Polttimoissa jäähdytyksen hoitavat taipuisat kevytmetalli liuskat , joten ei vaaraa jäähdytyksen (rupelli puhaltimen) pettämisestä.\nOtimme myyntiin päivitetyn versiön polttimosta, koska uusi versio on pienempi liuskojen ansiosta..\nH7 LED-muutossarja 12-24V\nLaadukas LED-muutossarja H7 polttimolla. Polttimoissa jäähdytyksen hoitavat taipuisat kevytmetalli liuskat , joten ei vaaraa jäähdytyksen (rupelli puhaltimen) pettämisestä.\nLaadukas LED-muutossarja HB3, (9005) polttimolla. Polttimoissa käytetään "air jump" tuuletusta, joten ei vaaraa jäähdytyksen (rupelli puhaltimen) pettämisestä.\nPolttimossa käytetään 6 kpl. pieniä Philips Lumileds Z ES ledejä, jotka on asetettu kuvastamaan halogenpolttimon lankaa. Näin saadaan varsin..\nLaadukas LED-muutossarja HB4, (9006) polttimolla. Polttimoissa käytetään "air jump" tuuletusta, joten ei vaaraa jäähdytyksen (rupelli puhaltimen) pettämisestä.\njohtosarja xenoneille Tällä johtosarjalla varmistat, että xenon muunnossarjat saavat oikean määrän virtaaLue lisää »


Parhaat pakkausvinkit - On my way\nEn ole todellakaan aina ollut mikään pakkaajien mestari. Usein lomalle lähtiessä matkalaukku saattoi paukkua lähestulkoon maximi kilomäärissä ja paljon tuli roudattua mukaan kaikkea turhaa. Pakkaaminenkin on taito sinällään. Kun jonkun verran matkustelee ja vaikka ihan kotimaassakin, oppii sitä pikkuhiljaa mikä on itselleen se tarpeellinen määrä ottaa tavaraa mukana. Aikanaan Balille lähdin pelkän rinkan kanssa, muutama vaatekappale mukana ja ostin lähestulkoon kaiken paikan päältä. Se oli oikeasti jotenkin niin vapauttavaa! Kohti uusia seikkailuja, kirjaimellisesti. Harvoin tuohon kuitenkaan lomalennoilla tai kaupunkilomilla pystyn. En muutenkaan tykkää kantaa rinkkaa, joten nykyään vaan fiksusti pakattu pyörällinen matkalaukku on ehdoton. Siihen päälle vielä muutama vinkkivitonen laukun suhteen, niin hyvin pärjää reissun ajan! ;)\nItse suosin pakkaamisessa muutamia kikkakolmosia, jotka olen oppinut vuosien varrella. Muutamalla pienelläkin vinkillä voi saada tilavamman mutta samalla kevyemmän laukun, täältä pesee:\n* Etene järjestyksessä. Päällysvaatteet, kengät, kosmetiikka ja laukut, sekä korut. Yksi osa-alue kerrallaan.\n* Levitä kaikki mukaan tahtomasi esimerkiksi sängylle, jolloin voit silmäillä koko katrasta ja ehkä karsia siitä osaa tavaroista. Kokonaisuuden näkeminen auttaa havainnollistamaan mitä sitä oikeasti tarvitsee ja mitä ei.\n* Osta matkakokoista kosmetiikkaa, tai muovisia alle 100 ml purkkeja joihin voi laittaa esim. shampoot ja puhdistusmaidot.\n* Pakkaa laukku tiiviisti ja järjestelmällisesti, mieluiten rullaillen tai siististi viikaten. Älä missään nimessä vaan runno kamaa laukkuun!\n* Käytä hyödyksi pienet nurkkaukset ja kohdat. Niihin voi laittaa esimerkiksi ihan yksittäisiä kosmetiikkapurkkeja tai meikkejä.\n* Jos tarviit tilaa, jätä meikkipussi himaan ja laita tarvitsemasi meikit pieniin minigrip-pussukoihin. Noilla säästää kummasti tilaa!\n* Pakkaa mukaan yksi ylimääräinen pussi, johon voit laittaa likaiset alusvaatteet. Itse inhoan jos likaiset ja puhtaat vaatteet ovat sekaisin, joten tuo on ihan must!\n* Hyödynnä rantapyyhkeen välit laittamalla sinne hajuvesi ja muut särkyvät kosmetiikkatuotteet.\n* Jätä rypistyvät vaatteet suosilla himaan jos tiedät ettei hotellisi ole silitysraudalla varusteltu.\n* Laita kengät aina muovipusseihin jottei muut vaatteet likaannu.\n* Jätä tilaa laukkuun. Lomalle lähtiessä ei pitäisi joutua istumaan laukun päällä, jotta sen saisi suljettua…\n* Ota iisisti, älä hermoile ja pyri pääsemään lomamoodiin jo pakkausvaiheessa.\n* Pakkaa laukkuun vaan muutamat kengät, yhdet arkeen ja yhdet juhlaan.\n* Nappaa kuvat matkalaukusta ennen matkaa, etenkin päältä. Tämä auttaa niissä tilanteissa jolloin matkalaukku esimerkiksi jotenkin runnoutuu tai hajoaa.\n* Suosi laadukkaita matkalaukkuja. Itse olen ostanut monta huonoa, joten oli kyllä vihdoin aika ostaa kestävämpi laukku, johon voi tarvittaessa ostaa myös uudet pyörät.\n* Ota koneeseen mukaan ne kaikki ehdottoman tärkeät kamat. Helpottaa oikeasti kummasti, jos laukku sattuisi katoamaan.\n* Älä unohda matkavakuutusta!!\nNäiden myötä oikein ihanaa lomaa jokaiselle näin kesäkuun alussa lomailevalle! Pakatkaahan fiksusti! ;)\n// Kuvissa esiintyvä kosmetiikka blogin kautta saatua.\nAvainsanat: lifestyle loma matkustus pakkaaminen vinkit yleinen\n2 vastausta artikkeliin “Parhaat pakkausvinkit”\nMuistan kun vielä pari vuotta sitten aloitin matkalaukun pakkaamisen aina n. kuukautta ennen matkaa :D Noh, sieltä kerkesi vaatteet kyllä mystisesti aina häviämään ja tuloksena oli viimeisen illan hätäpakkaus. :D\nNykyään laitan hyvät musat soimaan pakkailen rauhassa.\nHahah, aikamoista. :D Ehkä odotit lomia niin kovasti? :)